
In obligationibus bilateralibus ad utrum contrahentinm 
obligationis periculum pertineat, disquiritur. 

8ECTIO I. 

Quaestlonls proposltae ratlo clrcumscrlbltur et quomodo ab allls slt 
tractata, brevl exponltur. 

§ 1. Conventionum disciplina ita ad nos a Romanis per- 
venit, ut ex indefinito earum conventionum numero, quaecun- 
que commercii rationibus et negotiationum vicissitudinibus desi- 
derantibus gignuntur ac procreatae excoluntur, perpaucae ad 
firmiorem formam structuramque politiorem elaboratae, tecbni- 
cis denotalae nominibus ac specialibus regulis munilae exslent. 
Proinde ubicunque de eo agitur, ut conventionum doctrina ad 
certa juris fundamenta et normas generales reducatur, atque ut 
inter diversas velutique dispersas regulas ultima vel suprema 
decernendi principia reperiantur : palam est, disquirendi inilium 
ab illis conventionum quasi fasligiis ac paene principibus esse 
capiendum. Quae cum ita sint, commentatio ita procedat mea, 
primo ut ipsos juris Romani fontes perlustrans quid in singulis 
ibi conventionibus de quaestione sit nostra edictum, animo in- 
genuo et incorrupto pernoscam ; dein vero, sitne generale inde 
derivandum principium, et quale boc sit, definiam, ac postremo 
de principio via ac ratione composito ad contractus eos, ,,quo- 
rum appellationes nullae jure civili proditae sunt", (innominatos) 
accommodando pauca verba adjiciam. Ecce totius disquisitionis 
adumbratam imaginem ! 

§ 2. De quaestione nostra quandoquidem multae ortae 
sunt controversiae, et disceptationes inde proficiscentes modo 
latius vagabantur, modo in arctiores fines compaclae singulas 
tantum totius argumenti partes comprehendebant: priusquam 
ad ipsum materiae perlustrandae tenorem accedam , fines mate- 
riae definiisse expedit. 

Conjungi solet quaestio nostra cum disquisitione totius 
doctrinae, quae est de damno casu dato, de casus periculo, sive 
in obligationem deducta sive citra obligationis nexus posita spe- 
cie. Quae quaestio ita circumscripta latius patet; luculenter 
enim de Wachter *) aliam rationem extra obligationem valere, 
aliam obligationis nexu supposito, demonstravit 5 quum quidem 
illic nulla alia esse norma videatur, quam ut casum sentiat 
dominus, hic vero alia principia sint proponenda et propriae 
emergant quaestiones. Quippe enim in obligatione de eo agilur, 
altero ex duobus contrahentibus, quominus obligationem im- 
pleat, per rerum naturam impedito, maneatne suo loco obliga- 
tionis nexus, an totus perimatur. Sed ne obligationes quidem 
omnes disputatio mea complectetur, quum aliud in obligatio- 
nibus unilateralibus , aliud in mutuis valere existimem, et 
quum in hisce posterioribus totius controversiae caput et api- 
cem esse eluceat, disquisitionis fines ad mutuas obligationes 
restringani. 

Quae cum ila sint, totius a nobis perlustrandae materiae 
summam sic placet comprehendere : In contractibus mutuis (v. 
brlaleralibus aequalibus v. onerosis) quum uterque contrahen- 
tium alterius exstiterit et debitor et creditor, alter vero eorum, 
ac nulla quidem culpa morave ipsius interveniente, quominus 
obligationi ex sua parte satisfaciat, per rerum naturam impedia- 
tur: utrum alter nihilominus illi obligatus maneat, an totum 
exstinguatur obligationis mutuae vinculum, ut alter quoque ea 
ljberetur; itaque ubi de re pro re praestanda agitur, si alter 
casuali rei tradendae interitu e nexu dimittilur, pergatne alter, 
cui solvendi uoq est ademta facultas, adstrictus teneri , annon, 



1) Archivf. civ. Prax. Bd. XV. p. 109. 110, 

vel ut brevi dicam : post perfectum contractum mutuum cujus 
sit obligationis periculum, anquiretur. 

§ 3. Eos, qui de quaestione proposita scribentes com- 
munem dijudicandi normam statuere ac prosequi omnino stu- 
duere, quum perlustramus, duo licet decertantium castra dis- 
cernere; altera eorum, qui uno contrahentium impedito alterius 
tamcn, cui praestandi potestas servetur, obligationem remanere ; 
altera eorum, qui altero prohibito etiam alterum obligatione 
liberari contendant. Jam vero ad pertractandam quidem hancce 
quaestionem quum omnes scriptores a contractuum gravissimis 
profecti sint exemplis, et sane aliud de emtione vendilione, 
aliud de locatione conductione in fontibus juris Romani edictum 
esse videatur: altera disputantium pars normam quaestionis 
solvendae ex iis praeceptis, quae de emtione venditione in fon- 
tibus proposita apparent, sumere non haesitat, altera vero in 
iis, quae de locatione conductione ibi docentur, acquiescens hic 
supremam omnium contractuum mutuorum dijudicandorum nor- 
mam ac rationem expressam inveniri existimat. Ad quod acce- 
dit, ut in omnibus fere, quae huc quadrent, contractibus loci 
quidam legales reperiantur, qui conlrariam adversariis senten- 
tiam adminiculari ac prope probare videantur, ideoque ab iis 
ICtis, quibus impedimento esse illos locos opinio esset, pari stu- 
dio nec pari tamen ingenio et eventu flexi, praestricti et ipsorum 
usui ac sententiae adaptati sint. Unde evenit, ut, quia deside- 
rium non deficiebat inter retia inlerpretationum istarum com- 
plicata ac paene perturbata ducis et gubernatricis habendae, alii 
aequitatis suadentis ratione se commoveri *), alii summi juris 
rigori se innili professi sint; illi igitur locationis conductionis 
tanquam principale exemplum esse, hi vero emtionis venditio- 
nis praeceptis sanam inhaerere et probabiliorem normam arbi- 
trentur. 



1) cf. A. Faber, Conjectur. II, 4. Cujac, Tractat. ad Afric. 
lib. VIII. ad leg. 33. Dig. Iocati. Brunnemann, Comm. ad Pand. ad 
1. 14. Dig. (XII, 5), sub No. 18. Borcholtcn, Comm. ad Instit. ad 
§ 3. (III, 23) sub 3. 4. Gluck, Erlauter. der Pand. Bd. IV. p. 373. 
Bncher, Recht der Forderungen §47. Burchardi, Lchrc von der 
JViedereins. § 9. p.U2. Muhlenbruch, Lehrb. d. Pand. Bd. II. §.365. 

§ 4. Ergo id quidem perspicuum est, controversiam illam 
inter ICtos saepe agitatam esse multasque in utramque partem 
disputantium turbas exstitisse. Quos tantum abest ut omnes 
enumerem ac perlustrem, ut ex recentioribus eos solos breviter 
attingam, qui propriam disertius exposuerunt sententiam. Quare 
commemorasse hic sufficiat, et Cujacium et Vultejum in contra- 
rias sententias diversis operum locis esse distractos *), Thibaut, 
antea strictiori sententiae dedilum in novissimis Pandectarum 
suarum editionibus in contraria descivisse castra 2 ) , Mtihlen- 
bruch et Hepp inter utramque rationem ancipites flucluare 3 ), 
Rosshirt et de Vangerow de communi aliquo principio con- 
struendo prorsus desperasse videri 4 ). Praetermittam etiam 
diversa conciliandarum inter se legum Justinianearum pericula 
ab ingeniosissimis ICtis Antonio Faber, Merillio 5 ) aliis facta. 

§ 5. Primum hic et aetatis et diligentiae locum tenet de 
Wachter (Archivf. civilist. Prax. Bd. XV. No. 6. 9.), cujus 
haud minima laus est, quod, haecce fontium locutiones quid sibi 
velint: ,,mihi rem perire, ad me respicere periculum in obliga- 
tione, me securum esse" et quae sunt alia, luculenter osteudit 
simulque illa dicta ,,casum sentire dominum u et ,,speciem de- 
bitam casu perire ei, cui debeatur", necnon eam regulam, quae 
de exceptione non adimpleti contraclus proponi soleat, ad di- 
judicandam quaestionem nostram non pertinere, recte demon- 
stravit. Quod tamen ipsa principia, quae quaestioni de periculo 



1) Cujac. in tractat. ad Afric. sub VIII. ad leg. 33. Dig. locati et in 
recitat. io libr. IV prior. Cod. ad IV, 48 (edit. Prat. tom.9. p.2556) aeqoi- 
tatis rationem respicit, ceteris locis (de quibus cf. Arch.f. civil. Pr. XV, 
p. 190. Not. 3) in rigore juris summi acquiescit; Vultejus in Comm. ad 
Inst. III, 24. sub No. 71. ei se tradidit sententiae, quae legi 33. cit. sup- 
posita videtur, in „Jurisprud. Romana" vero, libr. I. c. 35 (ed. 9. § 1841) 
et libr. I. cap. 61 (§§ 3418. 3419) contrariam adoptat. — %) System, ed.8. 
§ 478. 111. 2. B., ed. 9. § 407. — 3) Miihlenbruch, Lehrb. des Pand.- 
Rechts, Bd. II. § 365. Hepp, Die Zurechnung im Gebiete d. Civ.-Rechts 
S. 31 sq. — 4) Rosshirt, Zeitschr. f Civ.- u. Crim.-Recht Bd. II. 
S. 374 sq. de Vangerow, Leitfaden Bd. III. § 591. — 5) Faber, 
Conjectur. II, 4. Merillius, Observat. VI, 6. 

1) Lehrb. §. 365 Not. 5. 

obligationis propositae injungere tentat, attinet, prorsus me ab 
eo alienum esse negare non possum. Rectissime enim jam 
Miihlenbruch, quem secuti sunt de Madai 2 ), de Vangerow 8 ), 
alii, animadvertit, ex iis, quas de Wachter proposuit, normis 
,,Impossibilium nulla obligatio^ et ,,casus a nemine praestan- 
tur u hoc tantum decerni, eum, qui, quominus praestet, rerum 
natura impediatur, obligatione liberari, alteram tamen quaestio- 
nem, et eam quidem gravissimam, an alterius obligatio maneat, 
in suspenso relinqui. Quocirca in eo quidem principalem 
Wachtcri errorem verti existimo, quod eandem de unilaterali- 
bus obligationibus statuit normam, quam de mutuis. Utrius- 
que generis diversissima esse mihi videtur ratio. Ut speciei 
debitor casuali ejus interitu obligatione liberetur, e rerum na- 
tura sequitur et ipsa ratione evincitur$ quod sic exprimi solet: 
impossibilium nullam esse obligationem, nec a quoquam casus 
unquam praestari. Quibus praeceptis non nisi hoc doceri vide- 
tur : (speciei) debitorem neque ad ipsam rem tradendam neque 
ad damnum praestandum teneri creditori. Quae praecepta, quum 
in obligationes mutuas transferuntur, non ampliorem recipere 
vim possunt, verum hic prorsus nova potius emergere quaestio- 
nis ratio mihi videtur 4 ); habemus enim hic duos debitores eos- 
que sibi contrarios eosdemque creditores sibi mutuos, et quae- 
stio inde oritur, quemnam habeat liberatio illa alterius debitoris 
effectum in totum obligalionis nexum ; an qui debitor esse de- 
sierit, idem alterius remanere possit creditor? Quamobrem 
quaestionem hic habemus obligationibus mutuis propriam , nullo 
alio casu occurrentem, ideoque, ut mihi videtur , ex ipsa obli- 
gationum mutuarum natura atque indole solvendam. Omnes 
conatus quaestionis nostrae ex latiore regula (et simplices simul 
obligaliones complectente) decidendae nimis late patere neque 
ipsam quaestionis medullam attingere mihi videntur. 

§ 6. Proxima ei, quam de Wachter proposuit, atque 
cognata senlentia ea est, quam de Madai explicavit, nec dubito 



2) Lehre v. d. mora § 45. S. 278. — 3) Leitfaden Bd. III. §. 591. 
S. 216. — 4) Siuriliter sentit Sintenis, Das prakt. gem. Civ.-Rccht 
Bd. II. § 106. Not. 44. S. 466. 

contendere, ambarum viarum idem esse principium. Uli enim 
de Wachter exposuit, in contraclibus mutuis cui potestas ser- 
vetur obligalionis implendae, ei et officium remanere, altero 
sive impedito sive non impedito, sic et de Madai : obligationis 
periculum ejus esse, cujus perpetua sit obligatio, i. e. cujus 
obligatio de interitu rei praestandae non dependeat *). Ergo id 
quidem perspicuum est, commune ambobus ICtis esse hoc, quod 
praestaliones contrahentium, e quibus obligationis nexus con- 
stat, disjungentes utramlibet obligationis partem altera solvunt 
et utramque per se stare ac manere existimant. Utriusque senten- 
tiae argumentum nihil aliud esse videtur, quam ut in mutuis con- 
tractibus uterque e contrahentibus, cui facultas praestandi re- 
manserit, obligationi satisfacere cogatur, alterius nullo respectu 
habito. Ad quod accedit, quod de Madai regulam suam tam 
arctam construxit, ut ad multos contractus adaptari nequeat et 
multis fontium locis evidentissime adverselur. Ista enim regula, 
quod jam de Vangerow 1. c. recte monuit, non solum cum iis 
locis pugnat, qui de locatione conductione rerum scripti inve- 
niuntur, verum etiam ab iis omnino aliena est contractibus, in 
quibus neutrius contrahentis obligatio exsistit perpetua, ut in 
permutatione, ubi, si allerius praestatio impossibilis est facta, 
— nulla aut culpa aut mora interveniente — alter non prohibitus 
obligationi, quamquam non perpetuae, satisfacere impellitur. 

§ 7. Etiam Wolff *) diversos de quaestione nostra fon- 
tium locos inter se conciliare studens disertissime locutus est, 
et rem ad simpliciorem quasi quendam et dilucidiorem conspe- 
ctum ab eo redactam esse negari non potest. Imprimis in eo 
laudandus videtur, quod distinxit, utrum impedimentum obliga- 
tionis implendae in persona debitoris vel creditoris (quaeritur, 
,,per quem stet, quominus impleatur") repositum sit et ulmm 
ipsum praestandi munus impossibile fiat, an acceptatio praesta- 
tionis (die Annahrne der Leistungshandlung , das „Sich-lei- 
sten-lassen") a parte creditoris deficiat. Attamen quod in cete- 
ris juris interpretibus reprehendendum est, emtionis et venditio- 



1) D. Lehre v. d. mora §. 45. S. 277 — 283. 
1) Zur Lchre v. d. mora S. 126—145. 

nis peculiarem naturam eos non recte pernovisse, idem de Nostro 
dicendum. Obligationes enim, quaecunque ad ipsam rem (alie- 
nationis causa) tradendam directae sunt, quibus obligationes 
faciendi addit, ceteris contractibus opponit, neque ideo commune 
adipiscitur principium, sed digerit et componit tantummodo sin- 
gulas species, quae singulis fontium locis tractatae leguntur, 
atque ita ad eum pervenit finem, qui generali normae prorsus 
contrarius est, imo duas proponit sententias, quae inter se so- 
ciari non posse, sed pugnare videantur. 

§ 8. Etiam Sintenis *) quaestionem nostram perlustrans 
diversarum specierum copiam explanare, digerere et arte com- 
ponere studet; cui in eo assentiendum jam monui, quod de 
obligationibus mutuis proprias normas statuendas et rem ex ipsa 
mutuarum obligationum natura dijudicandam esse censuerit 2 ). 
Quod autem ipsas obligationes attinet, ita distinguit, ut aliter 
eas, ex quibus simultanea praestatio utriusque contrabentis 
descendat, aliter eas, ubi altera praestatio ante alteram postu- 
lari possit, tractandas esse arbitretur; illas esse eas, quae ad 
rem praestandam (vel dandam vel ut haberi liceat, tradendam) 
tendant, has vero eas, quibus alia contineatur praestatio, veluti 
locationem et conductionem praedii 3 ). At vero contra hoc pri- 
mum monendum est, ratiocinationem istam cum regulis rationis 
pugnare; vix enim est, ut dicamus, si contractuum mutuorum 
duae disjungantur partes, quarum in altera hoc, in altera illud 
valeat, principium rei dijudicandae in ipsarum muluarum obli- 
gationum natura verli. Eodem jure locatio et conductio mutuis 
obligationibus adnumeratur, quo emtio et venditio, earumque 

— solius mutuarum obligationum naturae respectu habito — 
nulla est diiferentia. Ad quod accedit, ut interna vix possit 
cogitari ratio, cur de locatione rerum — ut hoc utar exemplo 

— aliud valeat atque quod de venditione. Quod enim de loca- 
tione similibusque dicitur contractibus, utpote in quibus alterius 



1) Das prakt. gem. Civ.-R. Bd. II. § 97. II, 5. S. 288 und § 106. E. 
S. 461—467. — 2) I. c. § 97. II. 5. und § 106. Not. 38. — 3) Eandem 
sententiam defendit von der Pfordten, Jbhandlungen aus d. Pand.~ 
Iiccht S. 323. 

praestatio post factam demum ab altero praestationem peti pos- 
sit, non ipsam internam obligationis naturam tangit, sed actio- 
nem tantum differt, neque ipsum ideo jus obligationis in suspenso 
relinquit, sed quominus actio utiliter intendalur impedit, cum 
reo exceptio non adimpleti contractus concessa sit 4 ). Attamen 
id quidem perspicuum est, in nostra quaestione non de dilata 
actione, sed de existente vel evanescente obligationis nexu agi. 



SEOTIO II. 

In slngulls contractunm generibus quld Jure Romano praescrlptum 
slt, disquiritur. 

§ 9. I. De locatione conductione rerum. Obligatio ex 
hoc contractu oriens conductoris colonive simplicissima est: 
mercedis justo tempore solvendae ; locatoris autem est, efficere, 
ut conductorper certum temporis spatium re uti liceat, ideoque 
ut vacuam ei, qui rem nondum detinet, possessionem tradat 
reique per totum tempus potestatem faciat liberam. Jam vero 
quoniam genus perire non censetur, absolutum conductoris 
impedimentum obligationis implendae cogitari non potest ; loca- 
tori vero multa possunt obstare, quominus aut rem omnino tra- 
dat 1 ) aut fructuum usum impertiat. Et in hisce casibus quid ju- 
ris disciplina dictat? Cessante facultale locatoris obligationis 
implendae etiam conductorem nexu liberari juris est jnanifestis- 
simi : ita aedibus exustis ejus modo temporis , quo aedificium 
steterit, praestandamessemercedem, docentl. 9. § 1. D. locati, 
1. 19. § 6., 1. 30. § 1. eod., quibuscum comparentur 1. 9. § 4., 
1. 25. § 2., et 1. 27. § 1. D. eod. Imprimis lege 15. § 2. D. 
eod. „Si ager terrae motu ita corruerit, ut nusquam sit, damno 
domini esse : oportere emm agrum praestari conductori , ut 
frui possit" apertissime definitur, si locator, quominus ex sua 
parte satisfaciat, rerura natura impediatur, etiam conductorem 
obligationis vinculo exemtum esse ; altera enim praestatio alte- 



4) cf. Liebe, Zeitschr.f. Civ.-R. u. Proc. Bd. XV, p. 234. 
1) cf. 1. 9. pr., 1. 24. § 4. D. locati (19, 1), 

rius est quasi compensatio, reciproca est utriusque obligatio, 
utralibet alteri annexa, utracunque ex altera pendens. 

§ 10. Quibus perpensis id tamen animadvertendum, locos 
quosdam inveniri, ubi, quamvis conductor, quominus re conducta 
fruatur, impediatur, locationem constare constitutum est. Ita 
1. 61. § 1. D. locati ab eo, qui navem conduxerit ad frumentum 
suum transportandum , si onus commisso sublatum transportare 
et ad id navi nequeat uti, nihilominus locatorem vecturas utiliter 
exigere statuit. Et recte id quidem ; quod enim locatoris fuit, 
a sua parte is praestitit : vacuam possessionem liberamque navis 
potestatem; sibi habeat conductor, si impedimento ab ipsius 
parte proficiscente per eum stetit, quominus oblatam praestatio- 
nem accipiat, vel omnino accipere possit. In quam quidem sen- 
tentiam etiam 1. 27. § 1. D. locati attrahenda esse videtur, se- 
cundum quam si quis timoris non justi causa emigrarit , nihilo- 
minus mercedem debet; impedimentum enim, quod in ipsa con- 
ductoris persona occurrit, non respicitur, nihil valet ad obliga- 
tionis nexum exstinguendura. Eorum ideo, quae adhuc exposita 
a nobis sunt , summa haecce est : in locatione conductione re- 
rum , si , quod locatoris est praestare , rerum natura impeditur 
(sine ulla culpa morave) , totus nexus solvitur ; sin autem non 
ipsa praestatio , sed ejus acceptatio et usus a parte conductoris 
prohibetur, constat obligatio conductoris mercedis solvendae. 
Tota igitur in eo res vertitur , ut locator conductori potestatem 
faciat re utendi. 

§ 11. II. De locatione conductione operarum. In hoc 
contractu quaestio nostra, altera praestatione impedita utrum 
contractus constet an extinguatur, non tam simplex indubitata- 
que videtur, quam in rerum locatione conductione. Permulti 
enim reperiuntur dicentes, in omnibus faciendi obligationibus 
(atque ideo imprimis in operarum locatione) jus civile debitori 
ita favere , ut ubicunque, quominus factum promissum praestet, 
impediatur sine ipsius culpa, creditori casus recipiendus sit 
onusque ei pensionis solvendae remaneat. Sic Muhlenbruch *), 



1) Lehrb. des Pand.-Rechts § 365. sub 4. 

de Madai 2 ), Schilling 8 ). Alii idem in locatione operarum valere 
dicunt, quod in rerum locatione juris esse vidimus; ita Unter- 
holzner 4 ), Sintenis 5 ), nullis tamen legibus muniti; alii, ut 
Westphal 6 ), de Gliick 7 ), Puchta 8 ), de Vangerow 9 ) eandem 
sententiam citata 1. 15. § 6. D. locati probari existimant; 
Wolff denique 10 ) mediam inter utramque partem viam obtinens 
conductori periculum obligationis injungit, ubi impedimentum 
iraplendae obligationis in ipsa persona conductoris vertalur, lo- 
catori vero in omnibus ceteris casibus, proinde etiam ubicunque 
non a parte conductoris , sed ipsius locatoris impedimentum ex- 
stiterit , id est praestatio ipsa (non acceptatio ab altera parte) 
neque peragatur neque re vera offeratur. 

Age dum ! videamus, quaenam sit quum ex praeceptis juris 
fontium, tum ex ipsa rerum natura magis probanda sententia? 
Ac primo quidem animadvertendum est, nihil prorsus esse, cur 
de operarum locatione sit aliud atque de rerum locatione sta- 
tuendum ; utriusque enim in universum eadem est natura , ea- 
dem ratio ; ac si contra juris rationem esse videtur , rei con- 
ductorem ad mercedem solvendam teneri , locatore propter im- 
pedimentum ipsi praestationi obstans praestare prohibito , non 
minus id juris disciplina dictare videtur, ut operarum conductor 
mercede solvenda levetur , si locator , operas quominus praestet 
vel omnino offerat promissas, ex sua parte impeditur. Aliter 
rem se habere , a Miihlenbruch ceterisque non probatum est ne- 
que probandi omnino factum est periculura. In dubio igitur, ac 
si non contraria sententia ex ipsis fontibus dilucidissime elucet, 
isti normae standum erit. 

§ 12. Idcirco , quae sint ista legalia fundamenla , quibus 
Miihlenbruch ceterique, quos memoravimus, innitantur, ante 
omnia quaerendum nobis est. 

1) L. 5. pr. D. de cond. c. d. c. n. s. (12, 4) „Si pecu- 
niam ideo acceperis , ut Capuam eas , deinde parato tibi ad pro- 



2) Lehre v. d. mora p. 281. — 3) Lehrb. f. Inst. Bd. IH. § 234. 
sub t. — 4) Lehre v. d. Schulduerhaltn. II. § 506. p. 346. — 5) Prakt. 
gem. Civ.-R. II. § 118. p. 674. — 6) Lehre v. Kauf Pacht etc. § 937. 
p. 569. — 7) Theil XVII. § 1054. p. 416. — 8) Pandecten § 302. Not. h. 
— 9) Leitfaden II. § 528. p. 224. — 10) Zur Lehre v. d. mora p. 139. 

ficiscendum conditio temporis vel valetudinis impedimento fuerit, 
quominus proficiscereris : an condici possit, vidcndum. Et cum 
per te non steterit, potest dici, repetitionem cessare: sed cum 
liceat poenitere ei , qui dedit , procul dubio repetetur id , quod 
datum esl". Primo non est praetermittendum , ab Ulpiano non 
omnino contendi, repetitionem cessare, sed posse dici statuit; 
absolutum judicium in suspenso relinquit, quum alia exstet de- 
cidendi ratio eademque firmissima et clarissima ; procul dubio 
enim licere repetere, cum poeniteat. Deinde animadvertendum, 
de locationis exemplo hoc loco sermonem omnino non esse, sed 
de conlractu innominato quodam , qui ad mandati exemplum di- 
judicandus est; mandatum autem non est inter ,,bilaterales ae- 
quales" contractus numerandum, etiamsi forle remuneratio pro- 
missa datave est. 

2) Transeo ad 1. 19. § 9. D. locati, qua, cum propter obi- 
tum conductoris , quominus praestet ei locator operas , irapedia- 
tur , mercedem recte peti posse , Ulpianus respondet. Quae lex 
non omnino fidem contractus a conductore impleri dicit, sed de 
eo tantum casu judicat, si in ipsius conductoris persona, ab ejus 
parte impedimentum implendae obligationis existat. Neque igi- 
tur aliud quidquam statuit , quam quod de rerum locatione di- 
cendum esse supra — cf. § 10. i. f. — probavimus. 

3) Idem valet de 1. 19. § 10. eod., quae dicit, salarium 
comitibus legati Caesaris praestandum , si iste ante iinitum con- 
tractus tempus supremum diem obierit. 

4) L. 15. pr. D. de op. libert. (38, 1) ad quaestionem 
nostram omnino non pertinet , quia de operarum obligatione li- 
berti valetudine impediti, nec vero de mutuo contractu, nec de 
obligationis periculo agitur. 

§ 13. 5) In 1. 38. locati Paulus sine commemoratione 
siuguli casus suppositi, formula quadam generali utens dicit: lo- 
catorem, si per eum non steterit, quominus operas praestet, 
mercedem accipere debere. Quo dicendi genere ,,per aliquem 
non stare" modo impedimentum non in persona debitoris verli 
(ita ut opponatur: sed in rerum natura externa, vel etiam in 
ipsa creditoris persona), modo impedimentum nonnisi in ipsa 
persona creditoris verti significatur. Ille strictior (strictior: 

quia plura sunt, quae opposita subintelliguntur et excluduntur) 
sensus inest formulae nostrae exempli gratia in 1. 19. § 9. D. 
locati, nec minus in 1. 23. D. de 0. et A. (44, 7), de qua 
Wolff 1 ) verba fecit, latior vero (latior: quia non solum impedi- 
menta ex ipsa debitoris persona proficiscentia , sed etiam omnia 
reliqua exceptis iis , quae ex creditoris persona emanant , com- 
plectitur) in 1. 23. § 1. D. de op. libert. (38, 1). Nec quid- 
quam obstat , quominus latiorem vim formulae nostrae in 1. 38. 
cit. vindicemus , ita ut significet : si nec per eum , nec per re- 
rum naturam (objective Unmoglichkeit) , sed per conductorem 
steterit, quominus obligatio implealur, obligationem conslare. 
Cui nec opponi potest, tum scribendum fuisse non ,,si per eum 
non", sed potius ,,si non per eum"; etenim in 1. 19. § 9. cit. 
eadem verborum series legitur, quamvis ibi ipsam personam 
conductoris expresse opponi mauifestissimum est. Exinde 1. 38. 
cit. nihii aliud sibi vult, quam hoc: Si per illum, cui operae 
locatae sunt, stetit, quominus obligationi satisfiat , neque ideo 
per locatorem stetit, mercedem is merito pelet vel retinebit. 
Quae interpretationis ratio eo magis firmatur, quod ejusdem 
legis § l. 2 ) eadem causa valde notatur ,,si per eos non stete- 
rit", ita ut subintelligendum videatur: sed per eos potius , qui 
rem gerendam advocatis mandaverant. Contrarium casum pro- 
ponit 1. 11. Cod. (IV, 6) : ,,Advocatiouis causa datam pecuniam, 
si per eos, qui acceperant, quominus susceptam fidem impleant, 
stetisse probetur, restituendam esse convenit". Variomodo § 1. 
leg. 38. cit. interpretandae periculum factum atque imprimis 
dictum est: exceptionem de advocatis, quibus favealur, statu- 
tam esse, ita ut honorarium petere vel retinere iis iiceat, quale- 
cunque impedimentum sine eorum culpa obligationi implendae 
obstet. Negari sane non potest , advocatis multa impertita esse 
jure Romano privilegia ; nec tamen hoc loco ita esse , ex ea ra- 
tione, qua § 1. cit. principio hujus legis annexa est, concludam ; 
,,Advocati quoque", pergit Paulus , itaque eandem rationem 
posterioris esse sanctionis, quae prioris sit, utriusque idem fun- 



1) 1. c. p. 51. 60. — 2) „Advocati quoque, si per eos non steterit, 
quominus causam agant, honoraria reddere non debent." 

damentum, eundem sensum esse dicit. Nec tamen ideo posterius 
commemorasse omnino supervacaneum erat, advocatorum munus 
quia non operarum locationis sed mandati est species ; quare, 
etiamsi jam certum erat , operarum locatori mercedem petere li- 
cere, si per conductorem steterit, quominus obligatio impleatur, 
non ideo constabat, idem juris esse de honorario. 

6) Reliquum est, ut legem 1. § 13. D. de extrao. cogn. 
(50, 13) perstringam, quae vel maxima crux fuit interpretum. 
Verba haecce sunt: ,,D. Severus ab heredibus advocati mortuo 
eo prohibuit mercedem repeti, quia per ipsum non steterat, quo- 
minus causam ageret". Puchta, de Vangerow, alii verbis 
,,mortuo eo" occupati et his causam impedimenti exprimi rati 
legem sic interprelantur , ut advocatis privilegium concedat. 
Equidem Wolffio assentior, ita interpretanti, ut impedimentum 
causae agendae non in morte clientis , sed in alia re , nobis non 
prodita, vertatur, ac verba ,,mortuo eo" non rationem deci- 
dendi sed simplicem facti supposili narralionem contineant et 
solummodo causam , cur heredes advocati , non ipse advocalus 
conveniatur, designent; supervacaneum hoc poterat videri, cum 
heredes non exstent nisi defuncti; sed meminisse oportet, in 
rescriptis, et ubicunque sententia speciei siugulae suppositae 
adjungitur, quae facli sunt et quae juris, in verborum externa 
ratione ac structura non semper accurate distingui , ita ut sae- 
pissime jam factum sit , ut interpretes facti speciem pro juris 
summa medulla habentes a recta via longe declinarent. lta in 
nostro quoque loco D. Severus ad relationem nuntiantis judicis 
vel precantis rei sese applicans facti speciem repetit , nullo juris 
repectu habito; ratio decidcndi tunc demum sequitur; eadcm 
est, quam in leg. 38. cit. legimus: ,,quia per ipsum non stete- 
rat, quominus". Ut hoc modo istam legem interpretemur, 
etiam eo adducimur, quod, ut Wolff 1. c. rectissime jam mo- 
nuit, non ,,per eum", sed ,,per ?psu?n <( scriptum est, ex quo 
intelligi debet, contrarii cogilationem fuisse: non per ipsum, 
sed impedimento ex persona clientis jam ante mortem advo- 
cati existente. Adjuvatur quoque interpretatio nostra illa 1. 38. 
§ 1. ,,Advocati quoque, si per eos non steterit, quominus cau- 
sam agant, honoraria reddere non debent", quae quomodo in- 

telligenda sit , modo vidiraus ; in qua illustranda etiam demon- 
stravimus, non supervacaneam fuisse hanc sanctionem, quia 
non de mercede locatoris quidem, sed de honorario advocati du- 
bitatio poterat moveri , ulpote de quo juris disciplina non ita 
pridem exculta appareret. 

§ 14. Ergo id quidem perspicuum est, illis legibus eorum 
sententiam , qui putent , ubicunque sine ipsius culpa locator 
praestare prohibeatur, mercedem peti posse, nequaquam pro- 
bari , quum omnes leges , quas memoravimus , nonnisi ea respi- 
ciant vel respicere intelligi possint impedimenta , quae ex ipsius 
conductoris persona descendant. — Sed in hoc acquiescere mi- 
nime cogimur; habemus enim etiam certum nostrae sententiae 
testimonium in notissima illa 1. c. 15. § 6. D. locati, quae 
quamquam rarissima verborum structura expressa est, tamen 
in ea parte , quae ad nos pertinet , extra omnem dubitationem 
esse videtur, et apertissime edocet, cum quidam nave amissa 
munere vehendi functus non sit, ei vecturam non deberi, ex- 
presse addens: ,,quod in omnibus personis similiter observan- 
dum est". Miihlenbruch hanc legem sic interpretatur, ut in isto 
casu lex contractus expressam conditionem , non deberi vectu- 
ram , nisi munere vehendi perfunctus sit locator , continuerit ; 
at vero ubinara gentium talis contractus lex expressa vel tan- 
tum levissime iudicata est? praetermitti nullo modo poterat, si 
ita conventum esset. Neque hoc dici potest, culpa locatoris na- 
vem esse peremtam , quia talem causam non expresse nomina- 
tam praesumere non licet. Itaque hoc constat, ubicunque locator 
ad praestationem efficiendam revera promtus paratusque non 
fuerit, mercedem ei non deberi. 

§ 15. Quam sententiam Wolff 1 ) ita restringit, ut merce- 
dem deberi contendat , si praestatio impossibilis fiat propter im- 
pedimenlum non ex locatoris quidem persona proficiscens, atque 
ita distinguat: impedimentum obligationis implendae aut e con- 
trahentium ipsis personis proficiscitur , aut in rerum nalura per 
se vertitur ; si impedimentum ex ipsa locatoris persona emanat, 
mercedem nec petere nec retinere debet; si ex persona con- 



1) l. c. p. 130. ict. p. 127. 

dactoris, is mercedem debet ; ac si extra personas in rerum na- 
tura (objcctive, absolute Unmoglichkeit im Gegensatze der 
subjectiven^ relativen) positum est impedimentum , etiam ad 
conductorem obligationis periculum pertinet. Hactenus Wolff. 
Mihi vero haec distiuctio non modo naturali ratione ac vero 
principio carere, sed etiam ipsis juris fontibus contraria videtur. 
Lex enim 15. § 6. D. locati (cf. supra § 14.) proponit, cum qui- 
dam nave amissa munere vehendi functus non sit , eum merce- 
dem petere non posse. Ibi impedimenlum memoratum non in 
ipsa locatoris persona, sed extra eam vertitur. Et porro ! Pone, 
eum, qui operas locaverit suas in domicilio remoto conductoris 
praestandas, morbo oppressum repentino impcdiri, quominus 
obligationem impleat , ac praeterea finge , locatorem , quominus 
satisfaciat , eo impediri, quod propter magnam ac diuturnam flu- 
minis inundationem illuc proficisci nequeat, ubi operas prae- 
standas susceperit. Non intelligere possum rationem, quae 
evincat, ut priore casu locator impedilus (in ejus enim persona 
est impedimentum) mercedem petere non possit, allero vero 
casu, quo impedimentum adest extra personam et quod dicitur 
absolutum, possit. Utriusque potius specici hoc commune est, 
quod ipsa praestatio prohibetur ; conductor praestationem acci- 
pere (sich leisten zu lassen) promtus paratusque est, neque ex 
sua omnino parte aliquid obstat, sed locator offerre prohibetur 
operas ; impedimentum non in ipsa persona sed tamen ex parte 
locatoris exstitit , neque enim paratus erat ad operas praestan- 
das, quia paratus esse rerum natura prohibebatur. Utroque 
casu culpa vel dolus abfuit, utroque casu major vis, cui resisti 
non poterat, impedimento fuit; quod altero casu ipsa persona 
locatoris vi ista occupata, altero non occupata est, id non juris, 
sed facti tantum est, nec quidquam ad periculum obligationis 
huic alterive imponendum potest valere. 

§ 16. Ut igitur, quod adhuc demonstravi, repetam, ita 
res sese habere videtur : ueque quod Miihlenbruch et, qui eura 
sequuntur, contendunt: semper deberi a conductore mercedem, 
cum sine culpa locator impeditus sit, neque quod Wolff dicit, 
ubicunque impedimentum non in ipsa persona locatoris ver- 
tatur, mercedem deberi, verum est. Sed ita potius distinguen- 

dum est : impedimentum aut a parte locatoris aut a parte con- 
ductoris evadere polest 5 ex eo dijudicatur obligationis pericu- 
lum, utrum ipsa praestatio an ejus acceptatio sit impossibilis, — 
ulrum impedimentum locatori, quominus se paratum sistat 
opcrasque offerat, an conductori, quominus operas juste oblatas 
accipiat, obstet. Quare eorum impedimentorum, quae objectiva 
vulgo dicuntur, non eadem ratio est, sed quaerendum, utrum 
praestalioni an acceptationi obstent. Non locus hic est, demon- 
strare, eam distinctionem ipsa rei natura et ratione naturali 
posci — quod infra exponere et probare studebo — ; sufficiat 
nunc, demonstrasse, hancce sententiam meam ipsis juris fonti- 
bus inesse. 

Prima est 1. 15. § 6. D. locati, quae proponit locatorem 
nave amissa, quominus vehendi munere fungatur, impeditum et 
addit, ei mercedem non deberi. Eo minus deberi ei dici potest, 
si in ipsa locatoris persona impedimenti causa sita est, v. gr. si 
morbo affligitur locator. Keliquae vero leges, quae quaestionem 
nostram attingunt, impedimenta supponunt, quae aut in ipsa 
conductoris persona aut certe a parte ejus obstantia praestationem 
oblatam accipere prohibent. Ita, mortem conductoris in 1.19. §9. 
10. eod. impedimento esse, ponitur et hoc casu mercedem deberi 
dicitur; ita per consequeus dicendum erit, si impedimcntum, 
quod obstat, non in ipsa quidem persona conductoris vertitur, 
sed omnino a parte ejus proficiseitur, ideoque non praestatio- 
nem, sed ejus acceptationem prohibet, mercedem deberi 5 ita si 
locator operas promisit per certum tempus praestandas, con- 
ductor vero in ilinere aquarum eluvione vel ponte corruente 
retentus domum redire et operas, ad quas praestandas locator 
paratus fuit, accipere prohibetur. Nemo enim non concedet, 
hoc casu mercedem localori parato ad praestandum deberi (si 
non ab alio mercedem eodem lempore acceperit). Quocirca ad 
id, a quo, tanquam a praesumtione, initium dissercndi cepimus, 
nunc regressi sumus, idque probatum ceusemus, in operarum 
locatione idem juris esse , quod in rerum locatione. Locatore 
praestare vel se remque suam offerre prohibito merces cessat, 
conductore praestationem accipere eaque uti prohibito merces 
debetur. 

§ 17. III. De locatione conductione operis. Si operae 
non singulae debentur, sed ,,universitas consummationis", nou 
ipsae quasi vires et facultates, sed opus viribus et facultatibus 
redemtoris exstruendum, quaestio eadem movetur, cujusnam sit 
obligationis periculum. De Wening-Ingenheim *), de Buch- 
holtz 2 ) , alii sine ullo discrimine operis locatori recipiendum 
esse obligationis periculum contcndunt. Unterholzner 3 ) dicit, 
si sine ulla redemtoris culpa re peremta opus impossibile factum 
sit, mercedem redemtori non deberi, nisi jam inchoatum per- 
fectumve opus fuerit, nec tamen legem ad firmandam senten- 
tiam suam allegat, sed eam ex naturali ratione et analogia loea- 
tionis operarum probari posse arbitralur. Cui Sintenis 4 ) assen- 
titur. Contra vero de Gliick 5 ) , si res, propter quam operae 
praestandae sint, casu interierit, operis locatorem, quamvis 
redemtor obligatione liberatus sit, mercedem ei debere, ex 1. 33. 
D. locati interpretatur. 

Ante omnia meminisse expediet, operis locationem nonnisi 
speciem locationis operarum esse. Hoc tamen animadvertendum 
est, in operis locatione locatoris esse, rem, de qua elaboranda 
agitur, id est materiam praestare, ita ut, ea materia non prae- 
stita, conductori operis potestas obligationis implendae deficiat. 
Tale igitur impedimentum in locatione operarum, utpote cujus 
alia sit ratio, occurrere non potest; cetera vero impedimento- 
rum genera, quae in operis locatione intervenire possunt, eadem 
sunt, quae et in operarum locatione cogitari possunt. Elenim 
fingere licet, ipsum redemtorem operis morbo oppressum, vel 
iis instrumentis, sine quibus opus promissum perfici nequeat, 
casu spoliatum, vel vi quadam majore extra suam persouam 
prohibitum ad rem elaborandam (annulum ex auro accepto com- 
ponendum, aedificium in fundo certo exstruendum) accedere 
non posse. Praeterea fingere licet, a parte localoris (operis) 
impedimentum obstare, v. c. ille si vi majore impediatur, quo- 



1) Gem. Ciu. R. § 264. — 2) Ztschr.f. Civ.-R. v. Proc. N. F. VIII. 
p. 1. — 3) Lehre von den Schuldverhaltn. II. § 509. p. 352. — 4) Das 
prakt. gem. Civ.-R. II. § 118. p. 679. — 5) Erlauterung der Pand. 
XVII. § 1054. p. 422. 

minus redemtorem, a quo opus perficiendum jam sibi stipulatus 
est, de speciali operis exsequendi norma ac ratione, de aedificii 
exslruendi forma atque structura certiorem faciat. Ita eadem 
hic occurrit consideratio rei, quam in operarum locatione maxi- 
mi momenti esse vidimus. Impedimenta aut a parte conductoris 
aut a parte locatoris proficiscuntur ; aut oblatio praestatiove 
operarum locatori impeditur, aut conduclori operarum oblata- 
rum acceptatio est impossibilis. Neque alia distinctio in operis 
locatione exsistit. Sed quum in operis locatione singulare genus 
impedimentorum, ut ita dicam, intervenire possit, — dico in- 
terilum rei ipsius, circa quam traclandam locatio vertitur — 
quaerendum, utrum tale impedimentum a parte locatoris an 
redemtoris proficisci videalur. Responsio perfacilis est. Etenim 
locatoris esse, rem redemtori praeparandam praestare, jam de- 
monstravimus ; quod ita esse, ipsa rerum natura docet. Si 
igitur ejus rei potestatem non facit locator, vel faoere non pot- 
est, sibi habeat; conductori ad opus suscipiendum promto 
paratoque non praeslat, quod praestare debebat, ita ut impedi- 
mentum ex ipso proficiscens iis obligationis implendae impedi- 
mentis adnumerari oporteat, quae a parte locatoris obstare 
dicuntur neque eum mercedis solvendae obligalione liberant. 
Quae sententia non solum in universum rationi atque indoli 
locationis conduclionis congruens est, verum etiam ipsis fonti- 
bus juris valde probatur. L. 33, D. locati enim ita loquitur: 
,,Si fundus, quem mihi Jocaveris, publicatus sit, teneri te actione 
ex conducto, ut mihi frui liceat, quamvis per te non stet, quo- 
minus id praestes. Quemadmodum, inquit, si insulam aedifican- 
dam locasses et solum corruisset, nihilominus teneberis." Cla- 
rissimum argumentum! Africanus hoc dicit: Quemadmodum 
locator fundi ex conducto teneatur, si fundus nulla ipsius culpa 
interposita publicatus sit, ita neque operis locatorem obligatione 
mercedis solvendae liberari , etiamsi solo corruente redemtor 
opus praestare prohibeatur. 

Denique animadvertendum est, nonnisi ipsius rei interitum 
alicujus momenti nobis esse 5 aliae quaestiones, quae in operis 
locatione de casu praestando moventur, v. c. si pars aedificii 
exstruendi diruatur, vel aliud impedimentum damnumve inter- 

veniat, quibus tamen non ipsum opus plane impediatur, huc non 
pertinent. Nobis hoc dumtaxat quaerendum ac definiendum 
erat, sitne merces solvenda redemtore opus peragere plane 
probibito. 

§ 18. IV. De contractu emphyteuticario. Locationi 
rerum haud perquam dissimilis esse videtur contractus emphy- 
teuticarius. Ad eum igitur inquirendum nunc aggredimur quae- 
rentes, quid juris sit, si impedimentum obligationis implendae 
exsistat. Domini (emphyteuseos) est, fundum emphyteutae 
praestare, ut frui ei liceat in perpetuum (et erophyteutae et ejus 
successoribus) 5 emphyteutae est, canonem solvere. Ea prae- 
statio, quae emphyteutae est, quum in genere consistat, impos- 
sibilis fieri vix polest, neque igitur casum cogitare licet, quo in 
perpetuum ille impediatur, quominus obligationi satisfaciat. 
Domini vero quoniam est, potestatem emphyteulae facere, certa 
specie (fundo) utendi fruendi, multa fingi possunt impedimenta, 
quae obligationi implendae obstent. Quocirca quaerendum est, 
utrum a parte domini an emphyteutae impedimentum occurrat. 
Si a parte emphyteutae impedimentum exstitit, quominus fundo 
praestito utatur fruatur, canon debetur, dominus enim omnia 
praestitit, quorum praestandorum ex obligatione suscepit offi- 
cium. Sin autem a parte ipsius domini obstat impedimentum, 
ita ut is fundum praestare prohibeatur (emphyteuta ad utendum 
fruendum paratus sit) , quemadmodum in locatione rerum vidi- 
mus, et in 1. 1. Cod. (IV, 66) a Zenone rescriptum esse legi- 
mus, cessat emphyleutae canonis pendendi obligatio, quia agri 
vectigales (in perpeluum) hac lege locantur, ,,ut tamdiu pro illis 
vectigal pendatur, quamdiu neque ipsis, qui conduxerint, neque 
his qui in locum eorum successerunt, auferri eos liceat." *) 

§ 19. V. De emtione venditione. Progredimur nunc ad 
principalem disquisitionis partem et, ut ita dicam, totius contro- 
versiae cardinem. Causam enim, cur ICti de quaestione nostra 
in diversas sententias abierint, in eo positum esse arbitror, 
quod emtionis venditionis propria natura et ralio non recte est 
intellecta. Unde probaturum me spero, de emtione venditione 



1) 1. 1. D. Si ager vectig. (VI, 3). 

nihil aliud juris valere, quam quod de ceteris mutuis contracti- 
bus sancitum esse juris principium demonstravimus 5 eidem 
regulae et localionem et emtionem obnoxias esse. 

Ad quod exponendum priusquam accedamus, eas leges juris 
Romani, quae ad nostram causam pertinent, proponemus, dein 
vero, qualis earum sit vis ac ratio, accuratius percontabimur. 

§ 20. Propter I. 33. D. locati et legg. 12 — 14. D. de 
peric. rei vend. et trad. fuisse, qui contenderent, periculum rei 
ex tempore traditionis demum ad emtorem pertinere, antca verb 
ad venditorem, atque hanc sententiam simul ex aequitatis ra- 
tione deducere studerent, satis constat. Nihilominus et quam- 
quam leges illae primo conspectu memoratam sententiam pro- 
bare videntur, tamen inde ab omni tempore communis erat 
doctorum eaque rectior sententia, perfecta emtione periculum 
ad emtorem respicere et ante traditionem re peremla nihiloini- 
nus emtoris obligationem pretii pendendi stare. Non locus hic 
est, demonstrare, quemadmodum leges illae, quas modo memo- 
ravi, cum ceteris fontium dictis possint conciliari, alia ab aliis 
interpretationis facta sunt pericula; nostrum hoc tantum est, 
regulam brevi declarare. 

Et hio ante omnia 1. 8. D. de peric. rei vend. (18, 6) nobis 
pccurrit, qua Paulus de quaestione nostra ex professo, ut ita 
dicam, verba faciens sic incipit : „Necessario sciendum, quando 
perfecta sit emlio, tunc enim soiemus, cujus periculum sit. Nam 
perfecta emtione periculum ad emtorem respiciet." Eandem 
firmant sententiam ipse Paulus in 1. 34. § 6. D. de contr. emt. 
(18, 1), Africanus in 1. 39, D. de solut. et liberat. (46, 3), Gaius 
in 1. 35. § 4. D. de contr. emt., Ulpianus in 1. 1. pr., 1. 4. § 1. 
D. de peric. et comm. (18, 6) et 1. 14. § 1. D. de furtis (47, 2), 
quibuscum § 3. I. de emt. vend. (3, 23) et legg. 1. 4 — 6. Cod. 
de peric. et comm. (4, 48) conjungendae sunt. Itaque et nos 
quidem ex ea sententia initium disserendi capiemus. 

§ 21. Eorum, qui quaestionem nostram adhuc tractavere, 
haecce est ratiocinatio : Obligatio, quam venditor suscipit, in eo 
consistit, ut mercis emtori vacuam possessionem tradat et ita, 
ut habere eam liceat; quare duplicem praestationem imponi 
vendjtori, primo traditionenr rei venditae, deinde ut evictionis 

causa se obliget. Quod ad evictionem venditori praestandam 
attinet, infra ejus mentio facienda erit; nunc vero quid sibi velit 
officium venditoris rei venditae emtori tradendae, videndum. 

Id quidem negari non potest, venditoris esse, emtori pote- 
statem mercis possessionem adipiscendi facere, tamen principale 
emtionis momentum non puto in traditione emtae rei repositum 
esse, cum mulli sane cogitari possunt casus, ubi emtoris volun- 
tas nulla omnino est, possessionem naluralem, detentionem ac- 
quirendi, v. c. si consilium est, rem emtam tertio vendendi, qui 
eam a priore venditore statim accipiat, aut eam ipsi venditori 
locandi, et nihilominus dicemus emlionem vendilionem imple- 
tam et ad effectum perduclam esse. Quod autem alicui causae 
saepe deficit, ejus causae non est propria atque necessaria ratio, 
non est essentiale ejus momentum. Aliter in locatione condu- 
ctione res sese habet; ejus enim peculiaris ratio in eo consistit 
ut conductor re ipsa utatur, et in eum finem eam detineat ne- 
cesse est, quia sine possessione corporali usus cogitari nequit ; 
atque si conductor rem conductam sibi tradendam non curat, 
nec ea omnino utitur, contractum non ad effectum perductum, 
non impletum esse dicemus. 

Sunt fortasse, qui mihi opponant, multas inveniri leges, in 
quibus disertis verbis dictum sit, venditoris esse, mercem emtori 
tradere. Ita sane in 1. 11. § 2. D. (19, 1) scriplum lcgimus: 
„Et imprimis ipsam rem praestare venditorem oportet, id est ei 
tradere", in 1. 1. pr. D. de rer. permut. (19, 4): „Venditori 
sufficit, ob eviclionem se obligare, possessionem tradere, et 
purgari dolo malo", in § 2. I. de douat. (2, 7): „Et ad exem- 
plum venditionis nostra Constitulio eas (scil. donaliones inler 
vivos) etiam in se habere necessitatem traditionis voluit: ut 
etiamsi non tradantur, habeant plenissimum et perfectum robur, 
et traditionis necessitas incumbat donatori." Sed videamus, 
quomodo vocabulum traditionis hic sit accipiendum : quod nos 
Ulpianus in 1. 11. § 13. D. de act. emti docet: „Neratius ait: 
venditorem in re tradenda debere praestare emtori, ut in lite de 
possessione potior sit, sed Julianus probat, nec videri traditum^ 
si superior in possessione euitor futurus non sit ; erit igitur ex 
emto actio, nisi hoc praestelur". Praeterea conferenda est 1. 3. 

pr. D. eod. : „Ratio possessionis, quae a venditore fieri debeat, 
talis est, ut si quis eam possessionem jure avocaverit, tradita 
possessio non intelligatur." Itaque haec est vis atque ratio 
vocis tradilionis, ut sit : tradere cum effeclu — in quem sensum 
1. 30. § 1. D. de act. emti dicit: ,,ut rem habere liceat" et 
1. 164. § 2. D. de V. S. ,,Habere, sicut pervenire, cum effectu 
accipiendum", 1. 188. pr. D. eod. ,,Habere duobus modis dici- 
tur, altero jure domini, altero obtinere sine interpellatione id, 
quod quis emerit" et 1. 71. pr. D. eod. ,,Aliud est capere, aliud 
accipere ; capere cum effectu accipitur 5 accipere, etsi quis non 
accepit, ut habeat 5 ideoque non videtur quis capere, quod erit 
reslituturus". Unde intelligi debet, si dicitur, venditori in- 
cumbere necessilatem mercis tradendae, non de nuda detentione, 
sed de vacua et ab omni interpellatione libera possessione agi, 
et traditioni obligationem evictionis praestandae inesse ; quem- 
admodum 1.52. § 1. D. de V. 0. (45, 1) dicit : ,,Si quis vacuam 
possessionem tradi promiserit, non nudumfactum haec stipula- 
tio continebit, sed causam bonorum u . *) Neque igitur de nudo 
facto traditionis ac detentionis agitur, sed de fine et effectu tra- 
ditionis. Sive detentio mercis ad emtorem pervenit, sive apud 
venditorem remanet, sive tertio acquiritur: emtio venditio im- 
pleta videtur, neque effectu caret; contra vero ad implendam 
obligationem vehementer pertinet, ut sine interpellatione rem 
habeat emtor; simulalque enim, ut postea videbimus, merx evi- 
cta est, contractum emtionis evanescere et retractari juris est 
manifestissimi. Neque quidquam interest, utrum res quae evin- 
catur 2 ), jam tradita sit necne, ita ut etiam hic traditionem nul- 
lius momenti esse videamus. Quare perspicuum est, in nuda 
traditione principale obligationis momcntum (das Criterium der 
Obligation, der eigentliche Schwerpunkt der Leislungsver- 
bindlichkeit) nequaquam verti, sed in aliis rebus quaerendum, 
et quaenam hae sint, jam explicandum erit. 

§ 22. Ad vim et naturam internam perfectae emtionis 
venditionis , qualis mihi revera esse videatur , exponendam et 

1) Cujac. ad Tit. de V. 0. et in comment. in libr. 19. tit. 1. D. „id 
est traditionem nudam, sed et effectum traditionis certum et ratum". — 
2) L. 33. D. de evict. (21, 2). 

stabiliendam nunc transeo. Non illam generalem significatio- 
nem et effectum perfecti contractus in animo habeo, quibus con- 
trabentes ita obligantur, ul neutri fas sit, ab obligationis nexu 
suo proprio arbitrio recedere, sed majorem peculiaremque illi 
actui inesse vim , probare studebo. Ad quam probationem prae- 
parandam eas leges perlustrabimus , quae de vi atque effectu 
perfectae venditionis agunt. 

§ 23. 1) § 3. I. de emt et vend. (3, 23) et 1. 7. D. de 
peric. rei vend. docent, si post emlionem fundo aliquid per 
alluvionem accesserit, ad emtoris id commodum pertinere. L. 4. 
§ 1. D. de usur. et fruct. (22, 1): si post contractam emtio- 
nem partus editus sit ancillae venditae, eum peti posse per em- 
torem. L. 13. et 16. Cod. de per. et comm. rei vend. (4,49): 
post perfectum contractum fructus , etiam foetus, emtoris perso- 
nam spectare. Et quum multis fontium locis sancitum sit, ut 
post perfectam emtionem omne commodum emtori cedere de- 
beat , non dubitandum esl , quin etiam thesaurus in fundo emto 
inventus ad emtorem pertineat , quatenus domino rei principa- 
lis accedat. *) Accedit, quod, 2 ) ,,si quid ex operis servorum 
yel vecturis jumentorum vel navium quaesitum est, emtori prae- 
slabitur. Et si quid peculio eorum accessit (nec tamen si quid 
ex re venditoris) 5 " ac praeterea ,,Si quid servo distracto ven- 
dilor donavit ante traditionem , hoc quoque restitui debet ; here- 
ditates quoque per servum acquisitae et legata omnia; nec 
distinguendum , cujus respectu ista sint relicta. Item quod ex 
operis servus praestitit venditori, emtori restituendum est". 3 ) 
Ita in 1. 38. § 5. el. 1. 39. D. de hered. instit. (28, 5) scriptum 
est, venditorem etiam ante traditionem lucrum facere ejus servi, 
quem vendiderit , non debere , imo id praestandum, quod conse- 
qui venditor non potuisset, si, prius quam adiret servus beredi- 
tatem, is traditus esset. 

§ 24. 2) Contra vero multae iuveniuntur leges , quibus 
omnia onera alque incommoda post perfectam emtionem ad em- 
torem pertinere dictum est. Quapropter periculum interitus et 

1) cf. Gluck, Erlduter. XVII. § 1038. p. 192. Unterholzner, 
Lehre v. d. Schuldverh. II. § 470. p. 279. — 2) I. 13. § 13. D. de act. 
emti (19, 1). — 3) l. 13. § 18. D. eod. cf. etiam I. 31. § 1. D. eod. 

deteriorationis (quae dici solet) ex 1. 5. § 2. D. de resc. vend. 
(18, 5), 1. 1. pr. et 15. D. de peric. et comm. (18, 6), 1. 2. 
§ 5. et 1. 3. D. de hered. v. act. vend. (18, 4) emtorem spe- 
ctat. Unde sequitur , ut si ipsa damna causam dant juris acqui- 
rendi, id jus etiam emtori acquiratur. Ita 1. 14. pr. D. de furtis 
(47,2) dicit: ,,Mandare venditorem plane oportebit emlori 
furti actionem et condictionem et vindicationem ; et si quid ex 
his actionibus fuerit consecutus , id praestare cum emtori opor- 
tebil" , et 1. 13. § 12. D. de act. emti (19, 1): „Si quid rei 
venditae nocitumest, actio emtori praestanda est, damni forte 
infecti, vel aquae pluviae arcendae, vel Aquiliae, vel interdicti 
quod vi aut clam". 

Sic vidimus , quatenus merx ejusque accessiones et onera 
ad emtorem etiam ante traditionem pertineant ; nunc perquira- 
mus, quemadmodum venditor, licet rei venditae nec jam Iraditae 
dominium apud ipsum remanet , ejus rei respectu habito dijudi- 
cetur. 

§ 25. 3) L. 3. D. de peric. et comm. (18, 6): ,,Custo- 
diam autem venditor talem praestare debet, quam praestant hi, 
quibus res commodata est ; ut diligentiam praestet exactiorem, 
quam in suis rebus adhiberet" ; et 1. 14. pr. D. de furtis 
(47, 2): ,,Et sane periculum rei ad emtorem pertinet; dum- 
modo custodiam venditor ante traditionem praestat" ; quibus 
legibus multae aliae adjungi poterantidem statuentes ; et Hasse, ') 
inter ICtos Romanos nullam fuisse de ea sententia unquam du- 
bitationem, contra Lohr 2 ) luculenter demonstravit. 

Iisdem rationibus eae leges, quae sumtus, si qui ante tra- 
ditionem in rem venditam facti sint , venditori restitui praeci- 
piunt, inniti videntur. Quod docet 1. 13. § 22. D. de act. emti 
(19, 1): ,,Praeterea ex vendito agendo consequelur etiam 
sumtus., qui facti sunt in re distracla; utputa si quid in aedifi- 
cia distracta erogatum est ; . . • et si in aegri servi curationem 
impensum est ante traditionem, aut si quid in disciplinas , quas 
verisimile erat etiam emtorem velle impendi; . . . et si quid 



1) Die culpa des R'6m. Rechts, § 87. p. 429. und § 90. p. 462. — 
2) Beitrage zur Theorie v. d. culpa, p. 188. 

in funus mortui servi impensum sit, ex vendito consequi opor- 
tere", quacum conjungere licet 1. 16. Cod. de act. emti (4,49), 
1. 2. § 16. 17. D. de hered. v. act. vend. (18, 4). Nec levis 
momenti est 1. 30. pr. D. de act. emti, quae docet, servus, 
quem de me cum peculio eineris. quum, priusquam libi tradere- 
tur, furtum mibi fecerit , mibi rem oblatam non solum a te vin- 
clicandi jus , sed ea peremta etiam condictionem eo nomine ad- 
versus te esse : unde intelligitur, emtorem etiam re non tradita 
personaliler teneri de damnis , quae ex causa rei venditae ven- 
ditori exsistant. 

§ 26. Quibus omnibus legibus perlustratis et rationibus, 
ex quibus profectae sunt , accuratius perponderatis , natura ac 
vis perfedae emtionis aliter intelligenda esse videtur, atque 
solita adhuc est. Elenim quamquam venditor usque ad traditio- 
nem mercis et solutum pretium dominus mercis (si dominium 
rei omnino habuit) remanet, gravissimi tamen momenti est, 
qualis condilio venditoris sit respectu rei venditae babito. Per- 
fecta is venditione speciei debitor evadit, dominus quidem quoad 
juris formam manet, sed interna quasi quaedam juris mutatio 
ita procedit, ut quoad materiam juris emtor mercem jam in bo- 
nis suis habere intelligatur. Nam causa rei , omnes vicissitudi- 
nes rei venditae et quae interna ejus vi procreantur et quae 
extrinsecus ad eam, ut rem principalem, accedunt, ila ad emto- 
rem , quamquam non traduntur ante solutum pretium , referun- 
tur, quasi pars patrimonii ejus jam sint. Eo temporis momento, 
quo venditio perficitur, venditoris conditio plane mutatur, rem 
is a bonis suis reliquis secernit paratamque praestat, ut illico in 
bona emtoris transire possit ; emtor vero jus adipiscitur, pretio 
solulo vel rite oblato rem venditam re vera acquirendi, vel 
mora a venditore facta in eum omne rei periculum transferendi. 
Itaque momento perfectae venditionis merx desiit esse quasi 
viva pars bonorum venditoris ; sterilis est facta ejus proprietas, 
quasi inane ac vacuum corpus, quippe cum omnis causa rei vin- 
«culis quasi adstricta sit et emtori acquisituro reservetur. Ante- 
quam rem vendidit , ejus plenissimam habuit et liberrimam ven- 
ditor potestatem , perfecta venditione emtori promittit, rem se ei 
servaturum neque alio modo de ea dispositurum ; deponit igitur 

promittendo potestatem de re juste disponendi , eas poenas subi- 
turus , quae venditori , qui obligationi in se receptae non satis- 
facit, minantur. Dominium quidem non illico amittit , ideoque 
valet ea dominii translatio , qua per eum tertius aliquis dominus 
fit; utiliter manumittet servum jam venditum; sed ,,quoniam 
contractus fidem fregit, ex emto actione conventus, quantitua 
(emtoris) interest, praestare cogetur", itaque venditor rei ven- 
ditae liberam potestatem indirecto modo amitlit. Accedit , quod, 
,,qui duobus in solidum eandem rem diversis contractibus ven- 
didit", poena falsi coercetur 1 ), ita ut venditor lege minusquam- 
perfecta, quam Ulpianus vocat, impeditus sit. Proinde negari 
non potest, vendeudo conditionem domini longe pejorem et ma- 
gis impeditam fieri; quam in conditionem venditor sponte descen- 
dit , ita quasi negativo modo praestationem perfecta venditione 
peragens. 

Quamvis secundum formam juris venditor dominus maneat, 
tamen non in suum commodum proprietatem retinet, quamvis ei 
rei vindicatio, actio furti, condiclio furtiva serventur, tamen non 
pro se eas instituit, sed quasi emtoris negotia gerens; et ad 
hunc ea referuntur, quae agendo impetrantur. Ejus, qui rem 
alieno nomine detinet, est, custodiam domino praestare : ita ven- 
ditor ad custodiam emtori praestandam compellitur, proinde 
quasi emtor dominium jam impetraverit ; res emta ita ad bona 
emtoris refertur , ut venditor quasi alienae jam rei detentor in- 
telligatur. Porro : domini est, rem suam servare et sumtus ser- 
vandi causa irrogatos solvere, atque dominus ei tenetur, qui ne- 
gotia gerens pecuniam in rem, ne deterioretur vet intereat, im- 
pendit : ita venditor sumtus in rem venditam irrogatos ab emtore 
utiliter petit, quasi negotiis ejus gestis, et additur expressis ver- 
bis in 1. 13. § 22. cit. „quas verisimile erat etiam emtorem 
velle impendi", Denique ut onera rei ad dominum pertinere 
solent, sic omnia rei emtae onera ad emtorem pertinent. — 
Quibus perpensis dici potest, materialiter — sit venia verbo ! — 
rem bonis emtoris adnexam videri inde a perfecta venditione; 
omnis rei causa ad emtorem ab eo momento pertinet, quamquam 



1) L. 21. pr. D. de lege Corn. de fals. (48, 10). 

ad externum effectum res nondum peracta est, quasi a conditione 
adhuc pendens ; sed et venditoris et emtoris conditio longe alia 
est facjta respectu mercis babito. Dominium quidem plenum do- 
mino reservatur, nec vero libera rei potestas; disponendi de 
merce jus emtori subjicitur pretium soluturo, ejusdemque vo- 
luntati adstringitur 5 sponte in talem descendit condilionem, 
qualem detentoris alieno nomine, qualem negotia aliena gerentis 
e&se vidimus. In eo prima praestatio consistere videtur , quam 
vendilor efficit ; non externo exprimitur actu, non proprio pera- 
gitur facto , quia in externis nulla fit mutatio , mutatio jurium 
tantum est, neque separata ab ipso actu perficiendae emtionis 
procedit, sed pro rei natura ipsi huic actui quasi involuta est 
haecce praestatio eique ipso iure inhaerens. Quapropter evenit, 
ut propria haec vis et singularis ratio perfectae emtionis non 
accurate sit enucleata nec verum talis effectus fundamentum 
perquisitum. In eo acquirebant, ut perfecli contractus is sit ef- 
fectus , ut contrahentium neuter proprio suo impetu a lege con- 
tractus possit recedere ; in eo , ut, qui praeterea sequantur ef- 
fectus perfectam venditionem, ex positivis juris normis profecti 
sint 1 ); veram autem internam naturam perfectae venditionis 
non recte comprehendebant et radicem istorum effectuum prae- 
termittebant. Hoc sane verum, Romanorum quoque ICtos radi- 
cem istam et internum juris principium non specialiter expres- 
sisse, nec tamen hoc mirum. Satis enim est notum, illos juris 
conditores ita jus composuisse et procreasse, ut singulas deci- 
siones proponerent, communia tamen decidendi principia non 
tractareut 2 ). Neque igitur hoc me movet, quod nonnullis fon- 
tium locis disertis verbis dicitur , ante traditam mercem rem in- 
tegram esse; ita 1. 2. D. de resc. vend. (18, 5): „Si quam 
rem a te emi , eandem rursus a te pluris minorisve emero ; dis- 
cessimus a priore emtiore. Potest enim dum res integra est, 
conventione nostra, infecta fieri emtio" et 1. 2. Cod. quando li- 
ceat ab emt. disc. (4, 45) : ,,Perfectam emtionem atque vendi- 

1) Unde solummodo, ut hoc utar uno exemplo, intelligi potest, quemad- 
modum Lohr existimare potuerit, fuisse ICtos Romanos, quibus, custodien- 
dae rei venditae necessitatem non incumbere venditori, placeret. — %) cf. 
deSavigny, System, I. p. 383. 

tionem re integra tantum pacto et consensu posse dissolvi con- 
stat," quacum cf. 1. 1. Cod. eod. Namque intellectu haud dif- 
ficile est, quaestionem hic nonnisi eam esse, sitne aliquid jam 
gestum, quod in externam rerum naturam cadat, ita ut contra- 
rio rursus actu, scilicet externo, resolvatur, an novo tali con- 
trario non indigeat actu ad exstinguendum (aliumque substitu- 
endum) contractum. Atque hoc quidem etiam a nobis dictum 
est, in externa rerum natura nihil mutari perfecta emtione, mu- 
tari tantum quoad internam juris materiam et venditoris et em- 
toris conditionem. 

§ 27. Duobus modis cogitare licet emtionem venditionem 
perfectam : aut ita, ut statim non periculum modo, verum etiam 
plenum dominium , vel potius id jus , quod venditor de ea re 
habuit, ad emtorem nudo consensu transeat, aut ita, ut apud 
venditorem usque ad traditionem remaneat. Qua priore ratione 
uti videmus Codicem legum a Napoleone promulgatum f ) qui 
constiluit: ,,La vente est parfaite entre les parties, et la pro- 
priete est acquise de droit k Tacheteur k Pegard du vendeur, 
des qu'on est convenu de la cbose et du prix, quoique la chose 
n'est pas encore ete livree ni le prix paye." Quae ipso per- 
fectae venditionis actu facta dominii in emtorem translatio sim- 
plicissima videtur esse et propriae naturae emtionis venditionis 
congruenlissima, ut ita dicam, structura; nam isto perfectionis 
momento bona venditoris minui, emloris augeri videntur. Si 
quid aliud staluitur, si praecipitur, venditorem dominum per- 
severare usque ad rem pretio soluto traditam : talis sanctionis 
causa non ex ipsa natura emtionis oritur, sed aliis rationibus 
subductis proponitur , aliunde sumitur; tale legum praeceplum 
non ex juris tenore ac propria vi, sed e rationibus aequitatis et 
cautelae proficiscitur aliisque a stricto juris principio alienis. 
Unde emergit structura totius nexus artificiosior et, ut ita 
dicam, contortior. Ad quam componendam juris conditores moti 
esse videntur primo ea causa , quod omnino transitum juris in 
re ipsi ejus rei traditioni annectere solent, ita ut dominium 
unacum detentione transferatur ; deinde vero securitatem ven- 



1) Code civil art. 1583. jct. art. 1138. 

ditoris respexisse videntur, qui traditae mercis dominium quasi 
pignus solvendi pretii retinere queat. Ita factum est, ut, quam- 
vis rem venditam jam quodammodo ad bona emtoris referendam 
esse censerent, tamen verum dominii transitum differrent et 
emtori jus vindicandi non prius concederent, quam pretium 
solutum esset. At vero etiam elucebit, hanc dominii apud ven- 
ditorem retentionem non ex propria natura emlionis venditionis 
sequi, sed veluti extrinsecus, alienis de causis, scilicet securita- 
tis, injungi. 

Sententiae a me adhuc expositae summam ita comprehen- 
dam: Perfectae emtionis venditionis ea est singularis vis ac 
natura, ut ipso perfectionis actu venditor emtori id praestet, 
quod ei proxime incumbit, et consistit quidem baec prior prae- 
statio in eo, ut rem venditor paratam sistat, quae in bona em- 
toris pretium pendentis quovis tempore transeat eamque interea 
ut propriam emtoris tractet. Altera vero obligationis pars : ven- 
ditori incumbens praestatio eo tendit, ut per eum emtori mercem 
habere sine interpellatione liceat. 

§ 28. Cujus sententiae, quae emtionis venditionis natu- 
rae congruentissima mihi videtur, etiam in ipsis fontibus per- 
multa neque obscura inveniuntur vestigia. Etenim, quod a me 
jam commemoratum , mirari non debemus , sententiam istam 
non tam distincte et quasi ex professo ab antiquis ICtis exposi- 
tam esse, quippe qui veritatem et supremas rationes non diser- 
tis verbis exponere, sed duce suoingenio praeclarissimosingulis 
in casibus adhibere atque in usum vertere solerent. 

Ante omnia animadvertendum est, multis fontium locis 
dici, id quod peti possit , in bonis creditoris jam quodammodo 
esse censeri, et locupletiorem fieri creditorem , simulatque cre- 
diti jus nactus sit , etiamsi ipsam rem nondum sit assecutus. 
Ita loquitur 1. 49. D. de V. S. (50, 16.): ,,Bonis adnumera- 
bitur etiam si quid est in actionibus, petitionibus, persecutioni- 
bus," 1. 91. D. eod. : ,,Meorum el luorum appellatione actio- 
nes quoque contineri dicendum est," I. 143. eod. ,,Id apud se 
quis habere videtur, de quo habet actionem : habetur enim, 
quod peti potest," et 1. 15. D. de R. J. ,,Is qui actionem babet, 
ad rem recuperandam, ipsam rem habere videtur." Quae si ad 

emtionem venditionem referimus, sine dubio dicendum est, per- 
fecta emtione mercem quasi jam in bonis habere videri emto- 
rem , quippe quum in ejus sit arbitrio, ut pretio oblato mercem 
illico petat et venditorem in id conveniat. Quam facultatem, 
quam conditionem venditor ipsa perfecta emtione emturi exhi- 
bere videtur; in eo praestationis munus venditori incumbens 
consistit. Unde etiam hoc intellectu proclive est, quod in 1. 10. 
§ 5. D. de jur. dot. (23,3) Ulpianus perfectam venditionem ap- 
pellatione impletae venditionis affecit. Significari enim eo 
(quum alias ,,implere contractum" idem est, quod: adeffectuui 
perducere plenissimum, vel consummare) videtur, perfectae 
emtionis graviorem quam alias perfecti contractus, et pecu- 
liarem vim ac naturam esse: sicut a mullis jam demonstratum 
est, duo momenta perfectae emtionis distinguenda esse : et ex 
quo alterutro invitoacontractu recedi nequeat, et quo contractus 
ita ad effectum perduci coeperit, ut commoda et incommoda rei 
venditae ad emtorem transeant 1 ): quae momenta temporis in- 
tervallo disjunguntur in conditionalibus venditionibus, quae tum 
perfici dicuntur, quum impleta est conditio, 1. 7. pr. D. de contr. 
emt. (18, 1), jct. 1. 43. § 9. D. de aedil. ed. (21, 1) „Si sub 
conditione homo emtus sit — nondum perfecta emtio," 1. 8. pr. 
D. de contr. emt., et 1. 1. pr. D. de per. et comm. (18, 6) 
,,quasi plenissime veneat, cum fuerit degustatum." In hocce 
stadio contractae emtionis, quo dicitur plenissima , id vertitur, 
quod dixi : praestitisse venditorem emtori officium obligationis, 
quare Paulus rectissime dicit: ,,Pretium hominis venditi non 
ex re, sed propter negotiationem percipi 2 );" in ipsa enim 
negotiatione prior praestationis venditori impositae pars et effe- 
ctus principium continetur. 

§ 29. Luculentissimum testimonium alio loco Paulus nobis 
exhibet, quam vim perfectae id est plenissimae venditioni , et 
quam conditionem emtori tribuat. Dicit enim in Sententiis re- 
ceplis lib. II. tit. 31. § 17. „Si res vendita ante traditionem 



1) Gliick, Erlauter. XVII. § 1034. p. 151. Schiliing, Lehrb. 
f. Instit. III. § ?9l. N. a — c. — 2) L. 21. D. de hered. vend. (18,4). 

subrepta sit, emtor et venditor furti agere possunt; utriusque 

enim interest, rem tradi; " quae sententia, quamquam a Justi- 

niano non est recepta inter leges, aperte tamen evincit, ut sin- 

gularis illa conditio emtoris, quae ante traditam rem ei sit, agnita 

et, quemadmodum res emta nec jam tradita ad bona emtoris 

referenda sit, significatum sit. Quam vendendi significationem, 

qua dicitur, ita de re disponi, ut, quamquam emtor dominus 

nondum evaserit, tamen ad bona ejus referatur, etiam in l. 67. 

pr. D. de V. S. exprimi arbitror; ibi enim verba ea: ,,Aliena- 

tum non proprie dicitur, quod adhuc in dominio venditoris 

manet, venditum tamen recte dicetur" singulari vi praedita 

esse perspicuum est: ,,venditum" id est: non dominium qui- 

dem amissum, sed libera juris facultas de re pro mero arbitrio 

disponendi deposita esse videtur. Etiam clariora fere ea sunt 

verba, quae Ulpianus Celsum sequens in 1. 13. § 17. D. de act. 

emti vend. (19, 1) in hunc sensum fecit: Fundi, quem lu cum 

Titio communem habebas, partem tuam quum vendideris, et 

antequam traderes, coactus sis communi dividundo judicium 

accipere : eventum hujus judicii, qualiscunque sit, ad emtorem 

pertinere, quid? quod si tibi totus fundus adjudicatus sit, totum 

eum emtori praestare te debere, ,,aequum est enim, eandem 

esse conditionem emtoris, quae futura esset, si cum ipso actum 

esset communi dividundof* quod nihil aliud sibi vult, quam 

hoc : emtoris re emta necdum tradita eandem esse conditionem, 

quae domini sit. Haecce eadem est sententia, quae a nobissupra 

exposita est: venditorem perfecta emtione emtori non domi- 

nium quidem (ex jure Romano), sed eandem conditionem prae- 

stare, quae ipsius sit domini. Quibus addenda est 1. 31. § 1. 

D. deact. empti (19,1) : ,,Etnonsolum, quod ipse per eum (scil. 

servum) adquisii, praestare debeo, sed et id, quod emtor jam 

tunc sibi tradito servo adquisiturus fuisset." Atque e contrario 

in 1. 39. D. de hered. inslit. (28, 5) Marcianus docet, cum ven- 

ditor servum ante traditionem ab emtore pro parte heredem 

scriptum adire jubeat (,,quia lucrum facere ejus servi jure, quem 

vendidit, non debet," Julianus in 1. 38. § 5. eod. dicit) id ven- 

ditorem debere praestare, quod consequi non potuisset, si, prius- 

quam adiret servus partem hereditatis, is traditus esset, itaque 

uti emtor conditionem dominii nanciscatur perfecta emtione, sic 
venditorem pro nudo detentore mercis haberi coeptum esse. 

§ 30. Nec minus apertum est, quod Ulpianus in 1. 13. 
§. 18. D. de act. emti vend. (19, 1) dicit: ,,Si quid servo di- 
stracto venditor donavil ante traditionem, boc quoque restitui 
debet" scil. emtori pretium solvenli. Juris auctoritate quamvis 
manifesto declarelur, dominum servo suo donare non posse, 
quippc qui proprio jure et capite careat, tamen Ulpianus eara 
donationem valere statuit, quae a venditore perfecta venditione 
peragatur; perfecla enimvenditione — hoc inlelligendum est — 
venditor, quamquam secundum formam juris dominus manet, 
quoad materiam juris et effectum nudus detentor esse et servus 
ad bona emtoris jam pertinereVidentur. — Neque eae leges 
praetermitti possunt, quibus apertissime dicitur, causam , cur 
dominium apud venditorem remaneat, in securitate venditoris 
positam esse propter pretium nondum solutum, de qua re con- 
ferendae sunt 1. 13. § 8. D. de act. venditi (19, 1): ,,Venditor 
quasi pignus retinerv potest eam rem, quam vendidit" (Ulp.), 
i. 22. D. de hered. v. act. verid. (18, 4), 1. 31. § 8. D. de 
aedil. ed. (21, 1): ,,Venditor pignoris loco, quod vendidit, 
retinet, quoad emtor satisfaciat" (Marcellus apud Ulp.), 1. 14. 
§ 1. D. de furt. (47, 2): ,,Si (emtor), antequam pecuniam sol- 
veret, rem (venditori) subtraxerit: furti actione teneri, perinde 
ac si pignus subtraxisset" (Ulp.), quemadmodum in 1. 15. § 2. 
D. eod. eum, apud quem res commodata sit, si ob impensas, 
quas in rem commodatam fecerit, retentionem ejus habuerit, 
cum ipso domino, qui eam subripiat, furti actionem habere dici- 
tur, ,,quia eo casu quasi pignoris loco ea res fuit" (Paulus). 
Eliam hisce omnibus responsis tacitam opinionem inesse liquet: 
rem venditam jam ad bona emtoris referendam et venditori quasi 
nudam detentionem esse cum jure, rem pignoris loco retinendi. 
— Latissime \ero haecce opinio e 1. 3. D. de peric. et comm. 
(18, 6) patef, de qua conferenda est supra § 25. Disertis enim 
hic verbis venditor cum eo comparatur, qui custodiam rei com- 
modatae praestarc debet, unde etiam exactior a venditore po- 
slulatur diligentia, quam quae in ipsius ab eo adhibeatur rebus. 
Itaquc res vendita ita a venditore tractari debet, quasi domi- 

nium ad emtorem jam transierit, non alienata quidem, sed tan- 
quam aliena, non in dominio quidem emtoris, sed bonis ejus 
deslinata atque quasi adscripta. Et in eo, ut denuo repelam, 
venditoris praestatio consistit, ut in conditionem ejus, qui alieno 
nomine detineat, quasi se demittat, ut custodiam mercis nunc 
quasi jam alienae suscipiat eamque emtori in promtu habeaL 
Non singulo speciali ad hoc efficiendum actu indiget, ipsi enim 
perfectae emtioni, pro peculiari ejus vi, hic effectus inest; non 
in externam rerum naturam progreditur, quare res integra ante 
traditionem esse videtur, sed nihilominus aliquid mutatur, et 
officiis, quae memoravimus, susceptis venditorobligationieodem 
momento, quo eam contraxit, pro altera parte (altera enim iu 
eo consistit, ut rem habere emtori licere praestet) satisfacere 
videtur, sicuti etiam contractus innominati praestatione ct per- 
fici et impleri (a parte praestantis) videntur. f ) 

§ 31. Quia ad eam senlentiam pervenimus, ut putemus, 
rem venditam ante traditionem, quamvis iu dominio venditoris 
maneat, tamen ad emtorem jam pertinere, ejusque bonis jam 
adnumerari, 1 ) talis vero jurispositionimissubtilis et paene iuex- 
tricabilis ne cui esse videatur, ad rem illustrandam analogiam 
quandam afferam, quae sponte offerri videtur. Quemadmodum 
in 1. 75. D. de jure doL (23, 3) ,,Quamvis in bonis mariti dos 
sit, mulieris lamen esl," et in I. 30. Cod. de jure dot. (5, 12) 
,,ad mariti substantiam dotem pervenisse videri," sed ,,natura- 
liter in uxoris dominio permanere" scriptum legitur, ita de re 
vendita dici potest : In bonis venditoris est et ad substantiam 
ejus pertinet, tamen emtoris esse el quasi naturaliter in ejus 
dominium pervenisse videtur. Ac porro e jure dotis constituen- 
dae exemplum afferre licet: quemadmodum enim in I. 64. § 6. 
D. sol. malr. dos quemadm. pet. (24, 3) ,,(sc. dotem ad mari- 
tum) pervenisse accipimus, sive jam exegit, sive exigere potest, 
quia actio ei delata est," et in 1. 9..D. de dot. coll. (37, 7): 
,,promissa (a palre dos) est aeris alieni loco; abscessil enim 



1) cf. Liebe, Zeifschr.f. Civ.-R. //. Proc. XV. p. 213. 23?. 
1) cf. L. 19. D. de V. S. 

a bonis palris" 8 ) scriptum lcgimus, ita dici potest: res vendita 
a bonis venditoris abscessit atque ad emtorem pervenit. Quem- 
admodum denique 1. 10. § 2. D. de jure dot. (23, 3), si servi 
dotales subolem ediderint, mariti lucrum non esse, et 1. 7. § 12. 
D. sol. matr. (24, 3) partem dimidiam thesauri in fundo dotali 
a marito inventi reslituendam esse, quasi in alieno inventi, 
statuunt : sic parlum ancillae et thesaurum perfecta venditione 
inventum (pro parte dominii) ad bona emtoris pertinere vidimus. 

§ 32. Duplex esse venditori praestandi officium saepius 
jam memoravi : unum, quod in ipsa perfecta emtione venditione 
repositum est, alterum, quod in eo consistit, ut evictionem prae- 
stet. Quae praestatio quoniam negativam modo habet vim, in 
considerationem non pervenit , nisi quando controversia emtori 
mota res vere evicta est. Simulac vero in conlroversia mota 
aut victus emtor , aut ipsi vendilori jam ante traditionem res 
evicta est 1 ) (neque enim id quaerilur, utrum ante an post tra- 
ditionem evincatur res ; traditionis actus etiam hic prorsus in- 
differens est !) : dici oportet, venditorem obligationi non satis- 
fecisse 2 ) et impediri, quominus eam impleat, quoniam non 
praestitit, ut rem emtori habere liceat; quare hoc casu emtio 
venditio exslinguitur et prelium restituendum est, ,,neque enim 
bonae fidei contractus hac patitur conventione, ut emtor rem 
amitteret et pretium venditor retineret." 8 ) 

§ 33. Jam igitur circumspectis rebus omnibus rationibus- 
que subductis dici debet : in emtione venditione, quamquam id 
quidem non dubium est, quin ante rem traditam preliumque solu- 
tum ipso jure dominium ad emtorem non transeat, idem tamen 
valere, quod in locatione couductione juris esse probavimus, 
ideoque illam fontium sententiam admodum tritam : locationem 
et conductionem proximam esse emtioni et venditioni iisdemque 



2) L. 28, D. de negot, gest, (3, 5); „Id ei abesse videtur, ia quo 
obligatus est." Cf. etiam supra § 28. 

1) L. 33. D. de evict. (21, 2). — 2) cf. Miiller, Lehre des Rom. 
Reckts v. d. Eviction p. 7, „Dfe Regressklage des Empfangers wegen 
Eviction grundet sick avf den recktl. Gesichtspunkt der Nichterfullung 
des Fertrags.'- — 3) 1. 11. § 18. D. de act. vend. (19, 1). 

juris regulis consistere, *) eliam in nostra quaestione agnosci 

atque confirmari. Locationem non constare, si locator (vel ope- 

ris redemtor) satisfacere prorsns prohibeatur, vidimus ; vendi- 

tionem exstinctam intelligi , si venditori impossibilis fiat prae- 

statio, item vidimus. Quare juris discrimen inter utrumque 

contractum nequaquam inveniri potest ; si vero quid discriminis 

suppetere videtur, non in jure, sed in facto id consistit; nam 

inlocationeprincipalispraestatio in eoconsistit, ut re per certum 

tempus vere frui liceat, invendilioneduplexpraestatiovenditoris, 

altera, ut rem emtoris potestati submittat , suisque bonis quasi 

avocans bonis emtoris alliget, altera , ut evictionis causa tenea- 

tur. Quominus priorem praestationem impleat, impediri nullo 

modo posse videtur veoditor , quia non in facto praestatio con- 

sistit; sed interna tamen est jurisque mutatio, et juris effectus 

ex lege ipsam perfectam venditionem sequitur. Quapropler si 

venditione contracta, nondum tamen perfecta vel ,,impleta" (in 

sensu legis 10. § 5. D. de jure dotium") 2 ) res interiit casu, 

tota evanescit emtio venditio neque pretium venditori debetur. 

Neque hoc praetermittendum est, claudicantem exhiberi de 
emtione doctrinam, si juxta evictionis praestationem traditionis 
officium ut alteram praestationem principalem poneremus; cujus 
consequens esset, ut altera praestatione, scilicet traditione, im- 
pedita emtio staret, altera vero, nempe evictionis praestatione, 
impedita nulla esset emtio. Contra vero, nostram sententiam 
sequentes, rem simplicissimam esse videmus atque id conse- 
quimur, ut doctrinam de evictione praestanda communi alicui 
principio subjiciamus, ei nempe, quod de omnibus mutuis con- 
tractibus aequo modo statuendum et legibus rationique congru- 
entissimum esse ducimus. 

§ 34. VI. De societate. Reliquum est, ut contractum, 
ad ultimum disputandi finem quasi repositum, perstringam, 
quippe qui minus simplex esse prioribus videatur. Earum enim 
praestationum , quae in societale usu veniunt, duplicem esse 



1) L. 2. D. locati cond. (19, 2), jct. 1. 22. §. 3. D. et 1. 20. D. eod. 

2) Ita si quantitas rerum sic venierit, ut io siogulos modios certum 
pretium diceretur, cf. 1. 35. § 5. 6. D. de contrah. emtione (18, 1). 

rationem constat: aut operae aut res a contrahentibus sociis 
(in communem iinem) conferuntur ') , ac praeterea proprium so- 
cietatis est, ulrumque contrahentem in periculi 2 ) commodique 
communionem vocari. 

Unde diversa impedimenta praeslationum susceptarum cogi- 
tari posse salis apertum est. Cujus sit ohligatio rerum fungibi- 
lium conferendarum, ejus praestatio prorsus impediri haud facile 
poterit, quoniam genus non perit; itaque ejus socii eadem esse 
videlur conditio , quam et emtoris et conductoris esse vidimus ; 
ejus autem socii , cui operae vel certae species praestandae con- 
ferendaeque sunt in communem finem, multa tingi possunt impc- 
dimenta iusuperabilia. Nec minus contendere licet , quum inter 
praestationes societatis causa suscipiendas etiam id referendum 
sit 3 ), ut uterque socius (aut si plures sunt, omnes) partem damni 
sentiat, fieri posse, quominus hauc alteruter contrahens prae- 
stationem impleat. Impedimentum aulem hujusmodi praestatio- 
nis aliter cogitari non potest, quam si socius in fortunarum sua- 
rum ruinam ita inciderit, ut communio damnorum ex societate 
in posterum capiendorum prorsus impedita sit. Et quid his ca- 
sibus leges statuant, videamus! § 8. I. de societate (3, 26) 
solvi societatem, ,,si quis ex sociis mole debiti praegravalus bo- 
nis suis cesserit et ideo propter publica aut privata debita sub- 
stantia ejus veneat" statuit. Eadem praecipiuntur a Gaio (III, 
§ 154. §8.) et lege 65. § 1. D. pro socio. Quare manifesti 
juris est, cessanle alterius facultate obligationis implendae so- 
cietatem resolvi. Quod verb eos casus attinet, si alter socius 
prohibeatur, operas vel rem promissas praeslare, v. c. morbo 
occupatus, vel re ante collationem peremta: nullae nobis ex- 
stant leges, quae de bisce casibus normam proponanl 4 ). Nec 



1) cf. Gai. III. § 149 i. f. § 2. I. de societ. (3, 25), 1. 52. § 2. 7. D. 
pro socio (17, 2), 1. 1. Cod. eod. (4, 37). — 2) Unum casum I. 29. § 1. 
D. pro socio (17, 2) excipit. — 3) Susceptionem damni et periculi prae- 
stafionis vicem obtinere atque ita in fontibus comprehendi, ex eo sequitur, 
quod 1. 29. § 1. D. pro socio docet, societatem coiri posse ita, ut alter solus 
pericula subeat et damna sentiat, siquidem tanta ab attero praestetur in- 
dustria et opera, quibus exaequari amborum officia et praestationes videao- 
tur. — 4) Etiam t. 58. pr. D. pro socio , quae statuit, societate a te, qui 

vero quidquam obstat, quominus putemus, idem hic juris ratione 
dictari, quod de venditore et locatore valere intelleximus. Ita- 
que quum alter socius faciendi obligationem , operas susceperit, 
et quominus eas praestet, rerum natura impediatur : neque alte- 
rum obligatum manere putandum est, sicut locatore operarum 
impedito locationem conductionem resolvi vidimus; alter vero 
ad rem in communem usum (per cerlum tempus) praestandam 
obligatus, quum impediatur, quominus ut uti frui liceat praestet, 
societas non manebit 5 ) ; allero denique ad rem certam in domi- 
nii communionem praestandam obligato, et postquam de specie 
praestanda jam convenerint socii, quominus obligationem im- 
pleat, impedito, idem valere existimamus, quod de emtione ven- 
ditione diximus; res enim praestanda, quum jam destinata fini 
societatis sit et obstricta, mero domini arbitrio, quamquam tra- 
dita nondum est, exemta, et interiens socielati interire censenda 
est. Praeterea vero ne praetermittamus, quod in societale et 
propter periculi damnique communionem et quia singularis com- 
munionis finis singulares ncxus ac vicissitudines saepissime pro- 
creat 6 ), alienae a nostra quaestioue causae existere possunt, 
quibus coita societas resolvatur. Imprimis id tenendum esse vi- 
detur , socielatem non eodem dici posse sensu mutuarn obliga- 
tionem, quo ceteri conlraclus dicantur; quamvis enim ab utra- 
que parte aliquid praestandum sit, tamen altera praestatio alte- 
rius compensatio (Acquivalent) vix dici potest. 



tres equos haberes, etarne, qui unum habereni, quadrigae communicandae 
ita coita , ut tu quidem tres partes haberes , ego quartam , si equus meus 
rooriatur, nos socios manere — ad nos non pertinet, quia supponit lCtus, 
equum jam in societatem collatum, ideoque una ambobus sociis interiisse 
censere oportet. Quod ita esse , ex eo apparet, quod (Ilpianus ad alteram 
legis speciem transiens dicit : „Ceterum si id actum dicatur", ideoque aliud 
modo consiUum, eandem vero facti speciem fingit ; in priore autem casu Ul- 
pianum supposuisse, equum jam traditum esse, ex eo coiligendum est, quod 
dicitur: ,,contulit" — „accepto equo meo" et „ante venditionem". — 

5) L. 58. pr. cit. non communionem usus spectat, sed communicationem 
eam , qua uterque partem habeat ideoque uterque condominus existat. ~ 

6) cf. Wachter, Archivf. civiL Pr. XV. p. 206. 

sectio m. 

Qaalls esse ▼ lteatnr ntrm» feneralls, ex qa» quaestU nsstrm Ln 
sinfiilis esntractaain speclebas declsa slt t 

§ 35. Quaestionem nostram propriam mutuis obligationi- 
bus esse , atque ideo , si quid principii omnino esse credendum 
sit, hoc ex peculiari mutuarum obligationum nalura et ratione 
colligendum esse, supra jam memoravi. Quaestio enim cum 
haecce sit, quamnam vim alterius praestationis impedimentum 
insuperabile in alterius contrahentis obligatione habeat , nemo 
facile dubitabit, quin haec vis et efficacia ex eo pendeat, quem- 
admodum mutuae istae praestationes inter se connexae sint. 

In emtione venditione, locatione conductione non duo sepa- 
rati contractus suppetunt , sed unus idemque obligationis nexus 
est, complures partes, ,,ultro citroque obligationem" comple- 
ctens ; sic emtio venditio non ex duabus donationibus consislit ') : 
certae speciei et pretii certi , sed est contractus de specie pro 
certo pretio praestanda, habemus duas obligationes quasi in unum 
juris corpus connexas, in unam formam conflatas, uterque con- 
trahens contrahendo alterius mutuam praestationem ita respicit, 
ut tacita contractui inesse videatur conditio, ut etiam alter prae- 
stet. Nec tamen haec vis de expressa contrahentium volunlate 
proficiscitur , sed ipsi negotio tacite inest; natura mutui con- 
tractus ipso jure ea esl, ut allera praestatio alterius conditio sit, 
sicuti dos nulla est nisi matrimonio interveniente et doti simpli- 
citer constitutae tacite adjecta esse juris conditio videtur: siqui- 
dem matrimonium contrahatur. Uti is , qui dotem constituit, 
matrimonium exstiturum esse supponit , et haec suppositio ne- 
gotii totius est tacita conditio (s. juris condilio): ita uterque 
mutuam obligationem contrahens praestationi suscipiendae se 
adstringit supponens , alterum vice versa non minus praestitu- 



1) Sicut v. c. 1. 7. § 2., 1. 32. § 14. D. de donat. int. v. et u. (24, 1) 
et l. 26. D. de m. c. donat. (39 , 6) mutuae donationes memorantur. — 
Quare Romani talem obligationem mutuam non duabus stipulationibus, sed 
nudo consensu contrahendam esse existiinabant. Cf. von derPfordten, 
4bhandlungen p. 242. et 248. 

rum esse : quae permutatio (Austausch) duarum praestationum 
principium contractuum mutuorum, summa eorum lex esse vide- 
tur (die Natur einer jeden Leistung als Aequivalent der an- 
deren) , et tacita est conditio, ut altera praestalioue altera com- 
pensetur. Quum quis spe ductus , alterum remunerationis causa 
quid retro donaturum esse , commodum in hunc contulerit , spes 
ea nibil est nisi stimulus et causa agendi , scil. donandi , nec ta- 
men conditio donationi adjecta 2 ); nec juris vinculum inter dona- 
tionem impertitam et speratum remunerationis praemium agnosci 
potest. Contrariam vero mutui contractus esse naturam 3 ), in- 
tellectu perquam proclive est. 

§ 36. Habemus etiam legem , quae principium nostrum 
satis aperte probare videtur; in 1. 11. § 18. D. de act. emti 
(19, 1) Ulpianus quaestione proposita, is qui babere licere ven- 
diderit rem, quid praestare debeat, docet: ,,et si aperte in ven- 
ditione comprehendatur, nihil evictionis nomine praestitum iri, 
pretium quidem deberi re evicta (utilitatem non deberi). Neque 
enim bonaefdei contractus (contractus bilateralis !) hac patitur 
conventione, ut emlor rem amitteret 9 et prelium venditor reti- 
neret i€ 9 ac deinde pergit: nisi forte expresse ita conventum sit, 
ut pretium , id est altera praestatio , ad omnem eventum et sive 
contraria praestatio eveniat , sive deficiat, solvatur; hic enim, 
etiamsi nihil capiat , nihilominus emtorem pretium praestare ne- 
cesse habere, quia emtio sit spei. Praestationem , ul habere 
liceat rem emtori , ad implendam vel consummandam obligatio- 
nem venditoris pertinere vidimus ; itaque si Ulpianus dicit , pa- 
ctum conventum , quo , etiam altero contrahente mercem prae- 
stare prohibito , tamen alterum ad pretium praestandum teneri 
definiatur, nullum et inutile esse: nihil aliud proponit, quam 
quod in principio a nobis exposito edictum est , altero ex con- 
tractu bonae fidei nihil capiente neque alterum quid percipere, 
ideoque contractum dissolvi fas esse. Et quum Ulpianus addat: 



2) cf. 1. 65. § 2. D. de cond. ind. (12 , 6), I. 3. § 7. D. de cond. c. d. 
c. n. s. (12, 4). — 3) Liebe, Zeitschr.f. Civ. R. u. Proc. XV. p. 210. 
234. Gluck, Erlauter. IV, p. 374.; 1. 19. D. de V. S., 1. 17. § 3. D. 
commodati (13, 6). i 

,,neque bonae fidei contractus patilur", illam sententiam e com- 
muni natura omnium contractuum bonae fidei (imprimis igitur 
contractuum bilateralium) ab eo derivalam esse elucet. 

§ 37. Operae pretium esse videtur, ut, quemadmodum in 
recenlioribus legum civilium codicibus natura contractuum bila- 
teralium comprebensa sit, inquiramus. Jus terriloriale Borusso- 
rum *) constituit , rerum natura obstante , quominus alter con- 
trahens obligationem impleat, contractum nullum esse. Codex 
civilis Napoleouis 2 ) ,,contractibus synallagmaticis", id est bila- 
teralibus, eam conditionem tacitam inesse, ut, si alter obliga- 
tioni non salisfaciat, alter aut contractum resolvat, aut si fieri 
possit, satisfactionem agendo extorqueat: cui sanctioni ea in- 
haeret sentenlia, altero rerum natura quominus praestet impe- 
dito contractuin dissolvi alterumque obligatione liberari. Codex 
legum civilium Austriacus 3 ) licet quaestionem nostram nou ex 
professo decidit, tamen generaliter definit, debitorem id quod 
pro obligalione implenda acceperit, restituere debere, si casu 
impediatur, quominus eam impleat. Quam sanctionem quominus 
ad contractus bilaterales referamus, nihil obstat, et sola est 
norma, quam ad qnaestionem nostram decidendam codex ille 
exhibet. 

ltaque gravissimis recentioribus legum civilium codicibus 
sine discrimine eam normam observari, quam equidem proposui, 
vidimus. 

8ECTIO IV. 

De regula a n«bls proposlta In contractus lunomlnatos 
applicanda agitur. 

§ 38. Disquisitionis nostrae argumentum hoc est: in 
contractibus mutuis allero contrahente obligationem praestare 



1) Allgem. Landrecht Th. I. Tit. 5. § 364. 365. Legislatores a falsa 
emtionis venditionis conceptiooe proficiscentes sententiam supra memoratam 
ita adhibuere, ut etiam si res emta ante traditionem pereat, venditionem 
rescindi constitucrent; cf. I. c. Tit. 11. § 100. — 2) Liv. III. Tit. 3. 
§ 1184. - 3) Allgem. biirgvrl. Ges.-B. Theil III. Hauptst. 3. § 1447. 



Digitized 



byGoogle 



45 

probibito, nulla ipsius culpa inlerveniente, si impedimentum ab 
ipsius parte profectum sit, alterum obligatione liberari ideoque 
totum obligationis mutuae nexum exstingui. In localione con- 
ductione quum praestatio locatoris in eo consistat, ut alteri 
potestas rci vel operis utendi per certum tempus fiat, itaque con- 
tractus ineundi et implendi diversa sint tempora, diversi externi 
actus, merces non debetur, si ipse locator impeditur, quominus 
potestatem illam conductori faciat ; in emtione venditione, 
quoniam pro ejus natura contractus ineundi et implendi pro 
parte idem est tempus idcmque factum, ideoque vix fieri potest, 
ut post perfectum contractum implendi impedimentum exsistatr 
dicere debemus, pretium deberi, etiamsi merx vendita propter 
impedimenlum naturale tradi omnino non possit, quum praestita 
jam esse videatur perfecta emtione, ideoque impedimentum tale 
praestationis efficiendae impedimentum esse non videatur. 

Quae ralio quum non locationis et venditionis propria et 
peculiaris sit , sed in generali mutuarum obligationum natura et 
fundamento posita esse videatur, in omnibus -ejusdem generis 
contraclibus observanda est. Quare dici debet, in omnibus con- 
tractibus, qui alteri contrahenti necessitatem imponant, alteri 
usus rei vel operarum potestatem faciendi, atque ita ad exem- 
plum localionis conduciionis referantur, eodem modo rem sese 
habere, quo in locatione conductione 5 contra vero in contracti- 
bus, qui ad exemplum vendilionis trahantur, hujus contractus 
rationem esse respiciendam. 

Nulla alia in contractibus innominatis observanda esse 
regula mihi videtur. Quorum notissimae sunt quatuor illae for- 
mulae ex dandi faciendique verbis composilae. In obligationibus 
dandi (si species praestanda est) ad emtionis venditionis instar, 
in obligationibus faciendi ad locationis conductionis exemplum 
judicandum erit. Quamvis eorum sententia, qui nonnisi eos 
probandos esse contractus innominatos, qui ad formam alicujus 
e contractibus nominatis ficti sint, omnino putant *), vera mihi 
non videalur esse: tamen negari non potest, jam inter ICtos 
Romanos fuisse, qui aliquam similitudinem contractuum nomi- 



1) Erxleben, De contr. innom. indole ac natura, p. 208. 

natorum respicerent 2 ), et contractus innominatos ad analogiam 
nominatorum dijudicari solitos esse. Quare nihil obslat , quo- 
minus eas regulas, quas de contractibus nominatis valere intel- 
leximus, quatenus nalurae atque indoli contractuum innomina- 
torum non contrariae sunt, ad hos referamus. 

§ 39. Observanda tamen est peculiaris conlractuum in- 
nominatorum ratio, ut saepissime jam recte a juris interpretibus 
est monitum. Non nostrum est, hic inquirere, quibus in con- 
tractibus innominatis jus poenitendi, quod dicilur, locum habeat; 
commemorasse satis est, ubi locum habeat, ibi nostram regulam 
non adhiberi, quoniam is, qui praestitit, ex mero arbitrio de 
contractu recedere potest. Ac praeterea non est praetermitten- 
dum, perfecti contractus momentum non in consensu contrahen- 
tium verti , sed necesse esse, alterum e contrahentibus re vera 
praestitisse, quod promiserit. Itaque quaestio noslra in con- 
tractibus innominatis ita comprehendi debet, possitne is, 
qui obligationi jam satisfecerit, altero praestare omnino pro- 
hibito, quod dederit, repetere? Et responsio secundum ea, quae 
dicta sunt, haecce danda esse videtur: Si is, qui jam praestitit, 
factum, operas, usum rei stipulatus sibi sit, repetere potest, quod 
praestitit (si fieri id omnino potest; nam si factum est praesti- 
tum, natura rei obstat repetitioni) ; contra vero, si, qui praesli- 
tit, speciem sibi stipulatus sit, quae postea, antequam praesta- 
tur, interiit, repelere non licet, quia eo momento, quo altero 
praestante contractus perfectus est, res promissa quasi jam e 
bonis debitoris abscessisse et ad creditorem pertinere videtur, 
eo sensu, qui supra est, ubi de emtione venditione sermo erat, 
demonstratus. 

Non propositum mihi est, omnes opiniones, quae de quae- 
stione noslra in contractus innominatos relala propositae sunt, 
pertractare; cohaeret enim judicium in hac re cum ea opinione, 
quam quis de doctrina contractuum innominatorum omnino 
habet. Earum legum, quae hic respici solent, tam variae pro- 
positae sunt interpretationes, tamque ingeniosis ab utraque parte 
argumentis munitae sunt, ut nova interpretatio, novum argu- 



2) cf. SchilliQ&, Lehrb.f. Institut. III. § 324 k. 

roentum cogitari vix possit. Meum non est, acta agere, nec 
dubito profiteri, in nulla ex iis legibus, quibus disputantes inni- 
tuntur, perfectum absolutumque exhiberi mibi videri teslimo- 
nium unius alteriusve senlentiae, quia alia semper cogitari certe 
interpretatio potest, vera necessitas hoc illud existimandi urgere 
non videtur, ultima polius decidendi ratio, ut jam monui, ex 
analogia contractuum nominatorum est sumenda. Quare in eo 
acquiescam, ut memorem, me in tribus illis legibus, quae in 
considerationem bic vel maxime veniunt *) , interpretandis eam 
prosequi sententiam, quam de Wachter 2 ) et de Vangerow 3 ) 
proposuerint. Rei enim congruentior esse videtur nec generali 
regulae a nobis propositae contraria est, quia exempla in iis 
exposita ad argumentum emtionis venditionis ducenda sunt. 
Loci, qui ad exemplum locationis conductiouis trahantur, clari 
et indubitati non exstant ; plerique, qui bic citari solent, non 
contractus (innominatos) mutuos continent , sed donationes sub 
modo, quarum natura a quaestione nostra aliena est. 

Denique memorandum est, quum bodie omnes contractus 
nudo consensu perficiantur , itaque tota de conlraclibus innomi- 
natis doctrina evanuerit, eam regulam, quam in locatione con- 
ductione, in contractu emphyleuticario, in emtione venditione 
valere demonstravimus, in omnibus contraclibus, qui omnino 
fingi et usu venire possunt, sine ulla dubilalione adbibendam 
esse. Neque hoc latius exponere opus est, quoniam omnibus 
probata est baec sententia. 



1) L. 5. § 1. D. de praescr. verb. (19, 5), 1. 10. Cod. de cond. ob c. 
d. (4, 6) ; 1. 16. D. de cond. c. d. c. n. s. (12, 4). - 2) I. c. p. 217. — 
3) 1. c. p. 218 sq. 

